Dhiraagun wireless high speed broadband ge khidhumaiy tha'aarafu koffi | Mihaaru\nވިޔަފާރި / ދިރާގު\nދިރާގުން ވަޔަލެސް ހައި ސްޕީޑް ބްރޯޑްބޭންޑުގެ ޚިދުމަތް ތައާރަފުކޮށްފި\nދިރާގުގެ އެލްޓީއީ ބްރޯޑްބޭންޑް ހިދުމަތް ތައާރަފްކުރުމަށް އެ ކުންފުނީގެ ހެޑް އޮފީހުގައި މިއަދު ބޭއްވި ރަސްމިއްޔާތެއްގައި މެނޭޖަރު މާކެޓިން ކޮމިއުނިކޭޝަންސް އެންޑް ޕީއާރު މުހައްމަދު މިރުޝާން އަދި ޕްރޮޑަކްޓް މެނޭޖަރު ޖަނާ އިބްރާހިމް ނޫސްވެރިންނަށް މައުލޫމާތު ދެއްވަނީ. ފޮޓޯ: ނިޝާން އަލީ /މިހާރު\n13 ޑިސެމްބަރ 2017 - 16:13\nކޭބަލާ ނުލައި ރައުޓަރެއް މެދުވެރިކޮށް ހައި ސްޕީޑް އިންޓަނެޓްގެ ޚިދުމަތް ދިރާގުން ދޭން ފަށައިފި އެވެ.\nއެ ކުންފުނިން މިއަދު ތައާރަފްކުރި އެލްޓީއީ ބްރޯޑްބޭންޑަކީ ވަރަށް ފަސޭހަކަމާއެކު އިންޓަނެޓް ބޭނުންކުރެވޭ ޚިދުމަތެކެވެ.\nއެލްޓީއީ ބްރޯޑްބޭންޑްގެ ޚިދުމަތް ތައާރަފް ކުރުމަށް ދިރާގު ހެޑް އޮފީހުގައި ބޭއްވި ރަސްމިއްޔާތެއްގައި ވާހަކަ ދައްކަވަމުން އެ ކުންފުނީގެ މެނޭޖަ މާކެޓިން ކޮމިއުނިކޭޝަންސް އެންޑް ޕީއާރު މުހައްމަދު މިރުޝާން ހަސަން ވިދާޅުވީ، ފައިބާ ފިކްސްޑް ބްރޯޑް ބޭންޑްގެ ހިދުމަތް ހޯދުމަށް ހަފުތާއެއްހާ ދުވަސް ހޭދަވިޔަސް އެލްޓީއީ ރައުޓަރެއް ހޯދުމުން ވަގުތުން އިންޓަނެޓް ލިބޭނެ ކަމަށެވެ.\n"މި ޚިދުމަތް ބޮޑަށް ފައްކާ ކޮށްފައި މިވަނީ ބޭނުންތަކަށް ގެންދެވޭނެ ޚިދުމަތެއްގެ ގޮތުގައި. އެއީ ގެ ބަދަލުވާން ޖެހުނު ނަމަވެސް މި ޚިދުމަތް ދަތިތަކަމަކާ ނުލައި ލިބޭނެ،" އޭނާ ވިދާޅުވި އެވެ.\nމިރުޝާން ވިދާޅުވި ގޮތުގައި، އެ ޚިދުމަތް ތައާރަފްކުރީ ތަފާތު ހަތަރު ޕެކޭޖަކާ އެކު އެވެ.\nދިރާގުގެ އެލްޓީއީ ބްރޯޑްބޭންޑް ހިދުމަތާ ބެހޭ ގޮތުން އެ ކުންފުނީގެ މެނޭޖަރު މާކެޓިން ކޮމިއުނިކޭޝަންސް އެންޑް ޕީއާރު މުހައްމަދު މިރުޝާން ނޫސްވެރިންނަށް މައުލޫމާތުދެއްވަނީ. ފޮޓޯ: ނިޝާން އަލީ /މިހާރު\nމިއަދުގެ ރަސްމިއްޔާތުގައި ދިރާގުގެ ޕްރޮޑަކްޓް މެނޭޖަރު ޖަނާ އިބްރާހިމް ވިދާޅުވީ، އެލްޓީއީ ބްރޯޑްބޭންޑާއެކު 499ރ. އިން ފެށިގެން 1،499ރ. އާ ދެމެދުގެ ޕެކޭޖްތަކެއް ހުންނާނެ ކަމަށެވެ. އަދި އެއިން ކޮންމެ ޕެކެޖެއް ވެސް ހަދާފައި ވަނީ އިތުރަށް ބިލް ބޮޑު ނުވާ ގޮތަށް ފެއާ ޔޫޒޭޖް އެލަވަންސާ އެކީ ކަމަށް ވެސް އޭނާ ވިދާޅުވި އެވެ.\n"މި ޚިދުމަތް ޕޯސްޓްޕެއިޑްކޮށް އަދި ޕްރީޕެއިޑްކޮށް ވެސް ނެގޭނެ. މި ޚިދުމަތް ހޯދާ ޕޯސްޕެއިޑް ކަސްޓަމަރުންނަށް ވަރަށް ރަނގަޅު ޕްރޮމޯޝަނެއް ވަނީ ތައާރަފްކޮށްފައި. އެގޮތުން ކޮންޓްރެކްޓަކާ އެކީ ހިލޭ ރައުޓަރެއް ވެސް ލިބިވަޑައިގަންނަވާނެ،" ޖަނާ ވިދާޅުވި އެވެ.\nދިރާގު ދިރާގު އިންޓަނެޓް ބްރޯޑްބޭންޑް އިންޓަނެޓް\n10 ކޮމެންޓް, 48 ރިއެކްޝަންސް\nއިންޓަރނެޓާ ނުލައި އިންޓަރނެޓް ލިބޭނެ ދުވަހެއްގެ އިންތިޒާރުގައި ހުރިން!\nއޫރިދޫ ފަސޭހަ ބްރޯޑްބޭން ބޭނުން ކުރާ މީހެއްގެ ހައިސިއްޔަތުން ބުނާނީ މި ޚިދުމަތަކީ ރާއްޖެތެރެޔަށް ވަރަށް ބޭނުންތެރި ޚިދުމަތެކޭ. އޫރިދޫގެ ސްޕީޑް ވަރަށް ހަބޭސް. އުއްމީދުކުރަން ދިރާގު ސްޕީޑް ވެސް ހަބޭސްވާނެ ކަމަށް. ދެފަރާތުން ވެސް އަގު އަދި ތިރިކޮއްލަ ދިނުން ވަރަށް އެދެން.\nވަޔަރުންވެސް ޚިދުމަތް ރަގަަޅަށް ނުދެވޭ ބައެއް. އަދި ވަޔަރލެސްކޮށް ކިހިނެއްވާނީ؟ ދުނިޔޭގެ ގިނަ ތަންތާ އަންލިމިޓެޑް ގެ މާނައާއި މި މީހުންގެ އަންލިމިޓެޑްގެ މާނައާވެސް ދިމާ ނުވޭ.\nޢަގު ހުންނާނެ އަތްނުފޯރާ ހިސާބުގައި. 1އެމްބީ ލިބޭނީ ރުފިޔާ ހާހަކަށް. މުޅި ސުނިޔޭގައި ނެޓު އެންމެ އަގުބޮޑު ގައުމުމީ. ޢަހަރުނިމޭއިރަށް އަނގަފުޅާކޮށްފައި ބުނާނެ5ބިލިޔަން ފައިދާވިއޭ ލަދު ކޮބައިިޓޯ އެވަރަށް ދިވެހިން ފެލލަން.\nޔެސް!!! ރާއްޖެއަށް ހައި ސްޕީޑަކީ ބަރަވެލި ދުވެލި. ޕެކޭޖް ވަނީ އެވަރު. 120 ރުފިޔާ ނެގިޔަސް ވާނުވާއެއް ނޭގި ހުސް. 120000 ނެގިޔަސް ސޭމް. ސްޕީޑްވެސް 1 ކޭބީ =4އެމްބީ\nއުރީދޫން ފަސޭހަ ބުރޯޑްބޭންޑް ހެދީމަ އެއްޗެއް ހަދާލީ ދޯ، ހާދަ ފަހަތުގައޭ އެކަމު ތިއުޅެނީ\nއަދި ވެސް އަގުބޮޑު އިނގޭ.ދިރާގް ޕްލީޒް އަގު ހެޔޮކުރާކަށް ނުވޭތަ؟؟؟ ކޮންމެ ކުއާޓާއެއްގަ އެވަރަށް ފައިދާ ލިބޭއިރު ތިއަގު ކުޑަކުރާނެކަމަށް އުއްމީދުކުރަން. (7777 ޔޫޒާއެއް) . ވ.ވ.ވެދުން\nތި އެއްޗެއްލައިގެންވެސް ޖެހެނީ އެއްތާކު. 4ޖީ ޖެއްސީމަ ލިބެނީ 3ޖީ .ނަމުގަ ހައިސުޕީޑު ކަމުގަ ބަރަވެލި ސުޕީޑު\nސުވާލަކީ ފިކްސްޑް ބްރޯޑްބޭންޑް މެދުވެރިކޮށްލިބޭ ދިރާގުޓީވީ ތީތިން ލިބޭނެބާއޭ. ނުލިބެންޏާ ބޭނުމެއްނޫން.


ޔަމީންގެ ހިތާއި މައިބަދައިގެ މައްސަލަ ޖެހި، ފަރުވާއަށް ރާއްޖޭން ބޭރަށް ދާންވެފައި – Dhen.mv\nޔަމީންގެ ހިތާއި މައިބަދައިގެ މައްސަލަ ޖެހި، ފަރުވާއަށް ރާއްޖޭން ބޭރަށް ދާންވެފައި\nމަނީ ލޯންޑްރިންގެ ކުށް ސާބިތުވެ، ޖަލުގައި ހުންނެވި ކުރީގެ ރައީސް އަބްދުﷲ ޔާމީން އަބްދުލްގައްޔޫމަށް ހިތުގެ ސީރިއަސް ބައްޔަކާ ކުރިމަތިވެ، މައިބަދައިގެ އޮޕަރޭޝަނެއް ވެސް ކުރަން ޖެހިފައިވާ ކަމަށް އެމަނިކުފާނު މިއަދު ޝަރީއަތުގެ މަޖިލީހުގައި ވިދާޅުވެއްޖެ އެވެ.\nރައީސް ޔާމީންގެ މައްޗަށް ކްރިމިނަލް ކޯޓުން ކުރި ހުކުމް އިސްތިއުނާފު ކުރުމުން މިއަދު ހައިކޯޓުގައި ބޭއްވި އަޑު އެހުމުގައި ރައީސް ޔާމީން ވިދާޅުވީ އެ މަނިކުފާނު ތަހުގީގަށް ހައްޔަރު ކޮށްފައި ބެހެއްޓި އެއްމަސް ދުވަހުގެ ތެރޭގައި ނަފްސާނީ މައްސަލަތަކާއި ހިތުގެ މައްސަލައެއް ކުރިމަތިވި ކަމަށެވެ.\nޔާމީން ވިދާޅުވީ އޭރު ބަންދުން ދޫވުމުން އައިޖީއެމްއެޗްގެ ހިތުގެ ސެންޓަރަށް ދެއްކެވި ކަމަށާއި އެ ތަނުގެ އެންމެ އިސް ޑޮކްޓަރުން ލަފާ ދެއްވަނީ ރާއްޖެއިން ބޭރުގައި ފަރުވާ ހޯދަން ކަމަށް ރައީސް ޔާމީން ވިދާޅުވި އެވެ. ރައީސް ޔާމީން ވިދާޅުވީ ހިތުގެ އެ ބައްޔަށް ދޭނެ ފަރުވާއެއް ރާއްޖޭގައި ނެތް ކަމަށާއި އެ ޓެސްޓްތައް ވެސް ހެދެން ނެތް ކަމަށެވެ.\nއޭގެ އިތުރުން އެމަނިކުފާނުގެ މައިބަދައިގެ ކަށިގަނޑެއް ގުޑާފައިވާ ކަމަށާއި އެ އޮޕަރޭޝަން ވެސް ކުރަން ޖެހިފައިވާ ކަމަށް ވިދާޅުވި އެވެ. އެ އޮޕަރޭޝަން ކުރައްވަން ވެސް ބޭނުންފުޅު ވަނީ ރާއްޖެއިން ބޭރަށް ވަޑައިގެން ކަމަށް ޔާމީން މިއަދު ވިދާޅުވި އެވެ.\nއެހެންވެ، ބޭސް ފަރުވާ ކުރެއްވުމަށް ހުކުމް ތަންފީޒު ކުރެއްވުން ފަސްކޮށް ދެއްވައި ކަފާލާތުގެ ދަށުން ދޫކޮށްދެއްވުމަށް ރައީސް ޔާމީން އެދިވަޑައިގެންނެވި އެވެ.\nކަފާލާތުގެ ދަށުން ދޫވެއްޖެނަމަ، ރާއްޖެއިން ބޭރަށް ވަޑައިގެންނެވުމުގެ ވިސްނުން ގެންގުޅުއްވަނީތޯ ފަނޑިޔާރު ސުވާލު ކުރެއްވުމުން ރައީސް ޔާމީން ވިދާޅުވީ ކޯޓުން ހުއްދަ ނުދެއްވައިފިނަމަ އެކަން ނުކުރެއްވޭނެ ކަމަށެވެ. ވަޑައި ނުގަންނަވާނެ ކަމަކަށް ވިދާޅެއް ނުވެ އެވެ.\nޝަރީއަތުން ވަނީ ރައީސް ޔާމީންގެ ބަލި ހާލަތާ ގުޅޭ ލިޔުންތައް ހުށަހެޅުއްވުމަށް އެމަނިކުފާނުގެ ވަކީލުންނަށް އަންގަވާފަ އެވެ. ކަފާލާތުގެ ދަށުން ރައީސް ޔާމީން ދޫކޮށްލެވުމާ ގުޅޭ ގޮތުން ވަރަށް އަވަހަށް ގޮތެއް


Gellun dhinumuge badhaluga Nasheed MDP in vakive vadaigathumah Moosa govaalavvaifi - vNews.mv\nގެއްލުން ދިނުމުގެ ބަދަލުގައި ނަޝީދު އެމްޑީޕީން ވަކިވެވަޑައިގަތުމަށް މޫސަ ގޮވާލައްވައިފި\n23 February 2016, 11:24\nކުރީގެ ރައީސް މުހައްމަދު ނަޝީދު އެމްޑީޕީން ވަކިވެވަޑައިގަތުމަށް އެޕާޓީގެ ކުރީގެ ޗެއާޕާސަން އަދި ރައްޔިތުންގެ މަޖިލީހުގެ ނައިބް ރައީސް މޫސާ މަނިކު ގޮވާލައްވައިފި އެވެ.\nމޫސަ މިކަމަށް ގޮވާލެއްވީ ސްރީލަންކާގެ އައިލެންޑް ނޫހަށް ދެއްވި އިންޓަވިއުއެއްގަ އެވެ.\nމޫސަ ވިދާޅުވީ ބޭސް ފަރުވާއަށް އިނިގިރޭސިވިލާތަށް ވަޑައިގެން ނަޝީދު އަމަލުކުރައްވަނީ އެމަނިކުފާނުގެ އަމިއްލަ މަސްލަހަތުގައި ދިވެހި ގައުމާ އެމްޑީޕީއަށް ގެއްލުން ލިބޭ ގޮތަށް ކަމަށެވެ. އެހެންކަމުން އެފަދަ ގެއްލުންތަކެއް އެމްޑީޕީއަށް ދިނުމުގެ ބަދަލުގައި ނަޝީދު އެޕާޓީން ވަކިވެވަޑަައިގަތުމަށް މޫސަ ވަނީ އެދިވަޑައިގެންފަ އެވެ.\nއައިއެސްއާ ގުޅިގެން ހަނގުރާމަކުރަމުންދާ ގިނަ ބަޔަކު ރާއްޖޭގައި އުޅެމުންދާ ކަމަށާއި އަދި ރާއްޖެއަށް ފިޔަވަޅު އެޅުމަށް ނަޝީދު ގޮވާލައްވަމުން ގެންދަވާ ކަމަށް ވިދާޅުވެ މޫސަ ވަނީ އެކަންކަން ކުށްވެރިކުރައްވާފަ އެވެ.\nމޫސަ ވިދާޅުވީ ޑިމޮކްރަސީއަށް ކުރައްވަމުން ގެންދަވާ މަސައްކަތްތަކާއި ގުޅިގެން ނަޝީދަށް ވުރެ މާކުރިން އޭނާ ވެސް ޖަލުގައި ހުންނަވަން ޖެހިވަޑައިގެންނެވި ކަމަށެވެ.\nނަޝީދަށް ވަރަށް ބޮޑަށް ފާޑު ވިދާޅުވަމުން މޫސަ ވިދާޅުވީ ނަޝީދު ފަދަ ގޮތް ދޫނުކުރައްވާ އަދި ބަސް ގަބޫލުނުކުރައްވާ ބޭފުޅަކު އެމްޑީޕީގައި ހުންނެވުމުން ސަރުކާރުގެ ކުރިމަތީގައި އެމްޑީޕީ ބަލިކަށިވަމުންދާ ކަަމަށެވެ. އެފަދަ ބޭފުޅެއްގެ ފަހަތުގައި މަސައްކަތް ކުރެއްވުމަކީ ކުރެއްވޭނެ ކަމެއް ނޫން ކަމަށްވެސް ވިދާޅުވި އެވެ.\nމޫސާ އިތުރަށް ވިދާޅުވީ އެމްޑީޕީއަށް ލިބޭ ފައިސާގެ ތެރެއިން 80 ޕަސަންޓް މިއަދު ހަރަދުކުރަމުންދަނީ ރައީސް ނަޝީދުގެ އަމިއްލަފުޅު ބޭނުންތަކާއި އެމަނިކުފާނުގެ ބައިނަލްއަގުވާމީ ވަކީލުންގެ ބޭނުންތަކަށް ކަމަށެވެ.\nމޫސަ މިފަހަކަށް އައިސް ގެންދަވަނީ ސަރުކާރުގެ ސިޔާސަތުތަކަށް ތައުރީފް ކުރައްވާ އެމްޑީޕީއަށް ވަރަށް ބޮޑަށް ފާޑު ވިދާޅުވަމުންނެވެ.\nބޭސް ފަރުވާ ކުރެއްވުމަށް 30 ދުވަހުގެ މުއްދަތެއް ދެއްވުމުން ރައީސް ނަޝީދު އިނގިރޭސިވިލާތަށް ވަޑައިގަތުމަށް ފުރާވަޑައިގެންނެވީ މިދިޔަ ޖެނުއަރީ މަހުގެ 18 ވަނަ ދުވަހުގެ ރޭގެ ވަގުތެއްގަ އެވެ. އެކަމަކު އެމަނިކުފާނު އިނގިރޭސިވިލާތަށް ވަޑައިގެންނެވީ ލަންކާގައި ދެ ދުވަހު މަޑުކުރެއްވުމަށްފަހު އެވެ. ބޭސް ފަރުވާއަށް ދިން މުއްދަތު މިދިޔަ އަންގާރަ ދުވަހަށް ވަނީ ހަމަވެފަ އެވެ. މުއްދަތު އިތުރުކޮށްދެވޭނީ އެކަމަށްޓަކައި ރައީސް ނަޝީދުގެ ފަރާތްޕުޅުން މީގެ ކުރިން ހުށަހެޅި ޑޮކިއުމަންޓްތަކުގެ އިތުރަށް އެކަމަށް ބޭނުންވާ އިތުރު ލިޔުންތައް މެޑިކަލް ބޯޑަށް ހުށަހެޅުމުން ކަމަށް މޯލްޑިވްސް ކަރެކްޝަނަލް ސާވިސް އިން އިއްޔެ ވަނީ ބުނެފަ އެެވެ.


PPM unbah' jehun!\nޕީޕީއެމް އުނބަށް ޖެހުން!\n29 ޖުލައި 2020 - 11:04:51\nއިދިކޮޅު ޕީޕީއެމް ޕީއެންސީ ކޯލިޝަންގެ ފަރާތުން މާލޭގައި މުޒާހަރާތައް ވަނީ ފަށާފައެވެ. މިމަހުގެ 26 ވަނަ ދުވަހުގެ ރޭ ކުރިއަށްގެންދިޔަ މުޒާހަރާއަށް ފަހު ރޭވެސް މުޒާހަރާ ކުރިއަށްގެންގޮސްފައިވެ އެވެ.\nދެހާސް ތޭރަ ވަނަ އަހަރުން ފެށިގެން 2018 ވަނަ އަހަރާއި ދެމެދު ރާއްޖޭގެ ވެރިކަން ކޮށްފައިވަނީ ޕީޕީއެމުންނެވެ. ރައްޔިތުންގެ މަޖިލީހުގެ ބޮޑު މެޖޯރިޓީއެއް ޕީޕީއެމްގެ އޭރުގެ ކޯލިޝަނަށް އޮތް އިރު ވެރިކަމުގައި ތިބެ ގިނަ ނިންމުންތަކެއް ނިންމި އެވެ.\nއޭގެތެރެއިން އެއް ނިންމުމަކީ އެއްވެ އުޅުމުގެ ޤާނޫނަށް ޕީޕީއެމް މެޖޯރިޓީ މަޖިލީހުން ގެނެސްފައިވާ އިސްލާހެވެ. އެގޮތުން ކުރިން އެންގުމަކާ ނުލާ އެއްވުންތައްބޭއްވޭނެ ކަމަށް ޤާނޫނުއަސާސީން ކަށަވަރުކޮށްދީފައި އޮތް ހައްޤު ހަނިކުރީ ޕީޕީއެމުންނެވެ. މާލޭގައި އެއްވުމެއް ބާއްވަންބޭނުން ނަމަ ފުލުހުންގެ ހުއްދަ ލިޔުމުން ހޯދަންޖެހޭ ގޮތަށް ބަދަލުކުރީ ޕީޕީއެމުންނެވެ.\nއެހެންނަމަވެސް ޕީޕީއެމުން މިއަދި މިވަނީ އެމީހުންގެ އަމިއްލަ ނިންމުންތަކަށް ވެސް އިހުތިރާމް ނުކޮށް އުނބަށްޖަހާފައެވެ. އަމިއްލައަށް ދެއްކި ވާހަކަތައް ދޫކޮށްލާ އަމިއްލައަށް ފާސްކުރި ޤާނޫނާއި ވެސް މިވަނީ ހިލާފުވެފަ އެވެ.\nދެން އޮތީ ޕީޕީއެމްގެ ރައީސް އަދި ކުރީގެ ރައީސް އަބްދުﷲ ޔާމީން މުޒާހަރާ ކުރުމާއި ގުޅޭގޮތުން އޭރުދައްކަވާފައިވާ ބައެއް ވާހަކަ ތަކެވެ. އެމަނިކުފާނު ވެރިކަމުގައި ހުންނެވި އިރު މުޒާހަރާ ކުރުމާއި އެއްވުންތައް ބޭއްވުމާއި އެމަނިކުފާނު ދެކޮޅުކަން ހާމަވީ ދައްކަވާފައިހުރި ވާހަކަތަކުންނެވެ.\n"އެއްވަން ބޭނުން ނަމަ ހައްޖަށް ދާންވީ"ނޫންހޭ ވިދާޅުވެ މުޒާހަރާ ތަކަށް ފާޑުވިދާޅުވި ޕީޕީއެމްގެ ލީޑަރު ރައީސް ޔާމީންގެ ވިސްނުންފުޅާއި ދެކޮޅަށް ޕީޕީއެމުން މަސައްކަތްކޮށް މަގުމަތީގައި މުޒާހަރާކުރާއިރު، މިއީ އުނބަށް ޖެހުންނޫން ކޮންކަމެއްތޯއެވެ؟\nލަކުޑިގަނޑު, މާވަޑިޔާގެ ހިތެވެ. ނިޔާ, ފަނޑިޔާރުގެ ހިތެވެ.\n"އަދީބުގެ ހެކިބަހަށް ބުރަދަނެއް ދިނުން ރައްކާތެރިއެއް ނޫން"\nމެޗްގެ ކޮންމެ ސިކުންތެއްވެސް ބައްލަވާނަން: ރައީސް ޔާމިން\nއިދިކޮޅުގެ "ސުލްހަވެރި މުޒާހަރާ" ހޫނުވެއްޖެ


SunOnline: 20,000 rufiya ge mega prize akaa eku MIB ge cashback promotion August ge niyalah\n20،000 ރުފިޔާގެ މެގަ ޕްރައިޒަކާއެކު އެމްއައިބީގެ ކޭޝްބެކް ޕްރޮމޯޝަން އޮގަސްޓުގެ ނިޔަލަށް\nމޯލްޑިވްސް އިސްލާމިކް ބޭންކް (އެމްއައިބީ) އިން މިދިޔަ ޖޫން އަދި ޖުލައި މަހު ކުރިއަށް ގެންދިޔަ ކޭޝްބެކް ޕްރޮމޯޝަން މި މަހު ވެސް ކުރިއަށް ގެންދަން ނިންމައިފި އެވެ.\nމިމަހުގެ 31ގެ ނިޔަލަށް ކުރިއަށްގެންދާ އެ ޕްރޮމޯޝަނުގެ މެގަ ޕްރައިޒް ގެ ގޮތުގައި 20،000 ރުފިޔާ ވަނީ ކަނޑައަޅައިފައެވެ.\nއެމްއައިބީ އިން ބުނީ އެ ޕްރޮމޯޝަންގައި، 20،000 ރުފިޔާގެ މެގަ ޕްރައިޒް ލިބޭނީ ޖޫން، ޖުލައި އަދި އޮގަސްޓް މި ތިންމަހު ޕްރޮމޯޝަންއަށް ޝަރުތުހަމަވާ ފަރާތްތަކުގެ ތެރެއިން ޖުމުލަކޮށް އެންމެ ބޮޑު ފައިސާގެ ޓްރާންސެކްޝަންސް ތިންމަހުގެ ތެރޭގައި ހަދާފައިވާ ފަރާތަކަށް ކަމަށެވެ.\nމީގެ އިތުރުން އޮގަސްޓް މަހުގެ އެއްވަނަ ވެސް ހޮވާނީ ޝަރުތުހަމަވާ ޓްރާންސެކްޝަންތަކުގެ ފައިސާގެ އަދަދަށް ބަލައިގެން ކަމަށް އެ ބޭންކުން ބުންޏެވެ.\nއެއް ވަނަ އަށް ހޮވޭ ފަރާތަކަށް 10،000 ރުފިޔާ، އަދި ޕްރޮމޯޝަންގެ އޮގަސްޓް ބުރުގައި ބައިވެރިވާ އިތުރު ހަތަރު ފަރާތަކަށް 2،500 ރުފިޔާ ވަނީ ކަނޑައަޅައިފައެވެ. އެއް ވަނަ އަށް ހޮވޭނީ އެންމެ ބޮޑު އަދަދެއްގެ ޓްރާންސެކްޝަންތައް ހަދާ ކަސްޓަމަރެވެ.\nއެމްއައިބީން ބުނީ ޖުލައި މަހު ކުރިއަށް ދިޔަ އެ ޕްރޮމޯޝަންގެ ނަސީބުވެރިން ވަރަށް އަވަހަށް ހޮވާނެ ކަމަށެވެ.\nކޭޝްބެކް އެ ޕްރޮމޯޝަން އިތުރު މަހަކަށް ކުރިއަށް ގެންދަން ނިންމީ އާންމުންގެ ބޮޑު ތަރުހީބެއް ލިބެމުން އަންނާތީ ކަމަށް އެ ބޭންކުން ބުނެ އެވެ. މި މަހު ކުރިއަށްދާ ކޭޝްބެކް ޕްރޮމޯޝަންގައި އާ ފިހާރަތަކާއި ރެސްޓޯރެންޓްތައް ހިމެނޭނެ ކަމަށްވެސް އެމްއައިބީ އިން ބުންޏެވެ.\nއެ ޕްރޮމޯޝަންގެ ދަށުން ދެ ޕަސެންޓް ކޭޝްބެކްގެ އިތުރުން, ބައެއް ފިހާރަތަކުން އެމްއައިބީގެ ކަސްޓަމަރުންނަށް އެކިވަރުގެ ޑިސްކައުންޓުތައް ލިބޭނެއެވެ.\nއިތުރު ޑިސްކައުންޓް ލިބޭނެ ފިހާރަތަކާއި، ރެސްޓޯރެންޓް ތަކުގެ މަޢުލޫމާތު، ބޭންކުގެ ފޭސްބުކް ޕޭޖް fb.com/MaldivesIslamicBank އަދި ވެބްސައިޓުން Mib.com.mv ލިބޭނެ އެވެ.


Strawberyy kaan jehey sababu thah miothy\nސްޓްރޯބެރީ ކާންޖެހޭ ސަބަބުތައް މިއޮތީ\nސްޓްރޯބެރީ ކައި އުޅެންހެއްޔެވެ؟ ގިނަ މީހުންނަށް މީރު މި މޭވާ އަކީ ހުތްފޮނި ރަހައެއްދޭ، ބަލާލަންވެސް ރީތި މޭވާއެކެވެ.\nބެރީ ފްރުޓްތަކުގެ ތެރެއިން އެންމެ ގިނަ މީހުންނަށް ކަމުދާ އެއް މޭވާ އަކީ ސްޓްރޯބެރީއެވެ. އެންޓި އޮކްސިޑެންޓުތަކުން މުއްސަނދިކަން ލިބިފައިވާ ސްޓްރޯބެރީއަކީ ހަށިގަނޑުގެ ދިފާއީ ނިޒާމު ވަރުގަދަ ކޮށްދީ، ބަލިތަކުން ރައްކާތެރި ކޮށްދިނުމަށް އެހީވެދޭ މޭވާއެކެވެ.ސްޓްބެރީ ކެއުމުން ހަށިގަނޑުގެ ދިފާއީ ނިޒާމް ވަރުގަދަ ކޮށްދެނީ އޭގައި އެކުލެވޭ ވިޓަމިން ސީގެ ސަބަބުންނެވެ. އެންމެ ސްޓްރޯބެރީއަކުން ދުވާލެއްގެ މައްޗަށް ހަށިގަނޑަށް ބޭނުންވާ ވިޓަމިން ސީގެ 150 އިންސައްތަ ލިއްބައިދޭނެއެވެ.\nސްޓްރޯބެރީއަކީ ލޮލަށް ވަރަށް ފައިދާކުރުވަނިވި މޭވާއެއް ކަމަށް ޞިއްޙީ މާހިރުން މަޢުލޫމާތުދެއެވެ. ލޮލުގެ ފެނުމަށް މައްސަލަ ކުރިމަތި ކުރުވުމުން އެކަމަށް ޙައްލު ގެނެސްދޭ މާއްދާތައް ކަމަށްވާ ފްލެވޮނޮއިޑްސް، ފެނޮލިކް ފައިޓޯކެމިކަލްސް، އަދި އެލެޖިކް އެސިޑް ފަދަ މާއްދާތައް ވަރަށް ގިނަ އަދަދަކަށް ސްޓްރޯބެރީގައި އެކުލެވިގެންވެއެވެ.\nމިއަދު މައިލޯ ކޭކެއް އަޅަމާ!02 days ago\nމިއަދުގެ ރެސިޕީ: ވައިޓް ސޯސް ޕާސްތާ04 days ago\nމިއަދުގެ ރެސިޕީ: ޕާން ބޯކިބާ05 days ago\nމިއަދު ރޯދަވީއްލަން މަސްބަތް ތައްޔާރުކޮށްލަމާ!06 days ago\nވިހެއުމަށްފަހު ބަރުދަން އިތުރުވަނީ ކީއްވެ؟01 week ago\nމިއަދުގެ ރެސިޕީ: ވެނީލާ ސްޕޮންޖް ކޭކު01 week ago\nމިއަދު ޗޮކްލެޓް މޫސް ކޭކެއް އަޅަމާ، މިއޮތީ ރެސިޕީ!01 week ago\nމިއަދު ރޯދަ ވީއްލަން ގުލާބު ޖާމުން ކިހިނެއްވާނެ؟01 week ago


"ބާލާ" ޓީޒަރ- އަޔުޝްމަން ބޮލަކު އިސްތައްޓެއް ނެތް "ބާލާ" ޓީޒަރ- އަޔުޝްމަން ބޮލަކު އިސްތައްޓެއް ނެތް\n"ބާލާ" ޓީޒަރ- އަޔުޝްމަން ބޮލަކު އިސްތައްޓެއް ނެތް\nބޮލީވުޑްގައި ކުރިއަރަމުން އަންނަ ތަރީ އަޔުޝްމަން ކުރާނާގެ އެންމެ އަވަހަށް ދެން ބޮޑު ސްކްރީނުން ފެނިގެންދާނީ ބޮލުގައި އިސްތަށި ނެތް މީހެއްގެ ރޯލުންނެވެ.\n"ބާލާ" ގެ ނަމުގައި ރިލީޒްކުރުމަށް ތައްޔާރުވަމުންދާ މި ފިލްމެ ޓީޒަރ އަޔުޝްމަން ވަނީ މިއަދު އޭނާގެ އިންސްޓަރ ގްރާމް މެދުވެރިކޮށް ދައްކާލާފައެވެ.\nފިލްމްގެ ޓީޒަރ އިން ފެނިގެންދަނީ ތޮއްޕެއް އަޅައިގެން ސައިކަލެއްގައި ދުއްވަމުންދިޔަ އަޔުޝްމަން ކޮންމެ މީހަކުވެސް އޭނަ ފަދަ މީހަކު ލޯބި ވުމަށް ބޭނުންވާނެކަމަށް ބުނެ ލަވަކިޔަމުންދާ ތަނެވެ. އެހެންނަމަވެސް ކުއްލިއަކަށް އަންނަ ވައިރޯޅިއަކުން ބޮލުގައި އިން ތޮފި ވިއްސާގައިގެން ގޮސް އޭނާގެ އަސްލު ސިފަ ފެނުމުން ދައްކަމުން ދިޔަ ވާހަކަ މުޅި ބަދަލުވެއެވެ. އަދި ކުރިން ދައްކަމުންދިޔަ ވާހަކަތައް ދޫކޮށްލާ މީހަކު ދެކެ ލޯބި ނުވާނެކަމަށް ބުނެ ކުރިން ކީ ލަވައިގެ ރާގު މުޅިން ބަދަލުކޮށްލައެވެ.\n"ސްޓްރީ" ގެ ޑައިރެކްޓަރ އަމަރް ކައުޝިކް ޑައިރެކްޓްކުރާ "ބާލާ" މި ފިލްމުގެ ވާހަކަ ތަފާތުވާނެކަމަށް ބުނެ ގިނަ ބަޔަކު އަންނަނީ މި ފިލްމަށް އިންތިޒާރުކުރަމުންނެވެ. އަޔުޝްމަން ކުރާނާ އާއި އެކު މިފިލްމުގެ ލީޑްރޯލުން ދެން ފެނިގެންދަނީ ޔާމީ ގޯތަމާއި ބޫމީ ޕެޑްނޭކަރު އެވެ. މި ފިލްމްގައި ފެނިގެންދާނީ ޒުވާން އުމުރުގައި ބޮލުން އިސްތަށި ފޭބުމުގެ މައްސަލަތައް ތަހައްމަލުކުރާ ޒުވާނަކަށް ދިމާވާ ކަންތައްތަކެވެ.\nފިލްމް " ބާލާ" ގައި ޖާވިދު ޖެފްރީއާއި ޝައުރަބް ޝުކްލާގެ އިތުރުން ސީމާ ޕައުވާ ސަޕޯޓިން ރޯލްތަކުން ފެނިގެންދާނެއެވެ.\nމީ އަޔުޝްމަން ކުރާނާ ޔާމީ ގޯތަމްއާއި އެކު ފެނިގެންދާ ދެވަނަ ފިލްމެވެ. މީގެކުރިން މި ދެ ތަރިން އެކުގައި ފެނިގެންގޮސްފައިވަނީ މީގެ ހަތް އަހަރު ކުރިން 2012 ވަނަ އަހަރު ނުކުތް "ވިކީ ޑޯނަރ" އިންނެވެ.\nމިއަހަރުގެ މޭ މަހު ޝޫޓިން ފެށި "ބާލާ" ސްކްރީންތަކަށް އަންނާނީ އަންނަ ނޮވެމްބަރު މަހުގެ 22 ވަނަދުވަހުއެވެ.\nމި ފިލްމާއި ގުޅޭ ގޮތުން ވާހަކަ ދައްކަމުން އަޔުޝްމަން ކުރާނާ ބުނެފައިވަނީ އެނާގެ ފިލްމްތައް އާއްމުކޮށް ބައްޓަންކުރެވިފައިވަނީ އެކި މީހުންނަށް ދަމާވާ ކަންތައްތަކަށް ބިނާކޮށްކަމަށާއި މި ފިލްމު ވެގެންދަނީ އެތައް ފިރިހެނުންނަށް ދިމާވެފައިވާ މައްސަލަތަކެއް ވާހަކަތައް ކިޔާދޭ ފިލްމެއް ކަމަށެވެ.\nއަޔުޝްމަން ކުރާނާ ވަނީ މިދިޔަ އަހަރުވެސް ކާމިޔާބު ފިލްމަތަކަކުން ފެނިގެންގޮސްފައެވެ. މިގޮތުން މިދިޔަ އަހަރު ނުކުތް "ބަދާއީހޯ" އާއި "އަންދާދުން" މި ފިލްމުތަކުގައި އަޔުޝްމާން ދައްކުވައިދިން އެކްޓަށް ގިނަ ބަޔަކު ވަނީ ތައުރީފުކޮށްފައެވެ.\nޑާކްރެއިން އެންޓަޓެއިންމަންޓް - ދިވެހި ފިލްމްތަކުގެ ރަހަ ބަދަލުކޮށްލި ސްޓޫޑިއޯއެއް\n"ދަ ޒޯޔާ ފެކްޓާރ" އަނެއްކާވެސް ސޯނަމްގެ ތަފާތު ކެރެކްޓާރ އެއް\nޕްރިޔަންކާއާއި ފަރްޚާންގެ ކެމިސްޓްރީ މިފަހަރު "ދަ ސްކައި އިޒް ޕިންކް"އިން


ރަމަޟާންމަހު ޠާއިފަށް ފިނިފެންމަލުގެ ބަހާރެއް!\nތާއިފްގެ ފިނިފެންމާ މޫސުން\nތާއިފުގައި 800 އަށްވުރެ ގިނަ ފިނިފެންމާ ދަނޑު އޮވޭ\nތާއިފްގެ ދަނޑުތަކުގައި އަހަރެއްގެ މައްޗަށް ގާތްގަނޑަކަށް 300 މިލިއަން ފިނިފެންމާ ފޮޅޭ\nގެފުޅުގެ ބޭރު ފާރުތައް ސާފުކުރުމަށް ބޭނުން ކުރަނީ ފިނިފެންމާ ތެޔޮ\n24 އޭޕްރިލް 2021 | ހޮނިހިރު 16:48\nތާއިފްގެ ދަނޑުތަކުގައި އަހަރެއްގެ މައްޗަށް ގާތްގަނޑަކަށް 300 މިލިއަނެއްހާ ފިނިފެންމާ ފޮޅޭ\nމި ރަމަޟާންމަހު ސައުދީއަރަބިއްޔާގެ ތާއިފުގެ ފިނިފެންމާގަސްތަކުގައި މާއަޅައި ބަހާރު އަތުވެއްޖެއެވެ.\nމަދީނަތުލް ވުރޫދް ނުވަތަ ފިނިފެންމަލުގެ ސަހަރުގެ ނަމުން މަޝްހޫރުވެފައިވާ ތާއިފުގައި ކޮންމެ އަހަރެއްގެ ބަހާރު މޫސުމުގައި ފިނިފެންމަލުގެ ބަގީޗާތަކާއި ދަނޑުތަކުގައި މާފޮޅި މުޅި ސަރަހައްދު މަލުން އެއްވަސްވެއެވެ. މިފަހަރު ފިނިފެންމަލުގެ ބަހާރު އައީ ރަމަޟާންމަހުއެވެ.\nތާއިފުގައި 800 އަށްވުރެ ގިނަ ފިނިފެންމާ ދަނޑު އޮންނައިރު އެދަނޑުތަކުގައި އަހަރެއްގެ މައްޗަށް ގާތްގަނޑަކަށް 300 މިލިއަނެއްހާ ފިނިފެންމާ ފޮޅެއެވެ. މި ދަނޑުބިންތަކަށް ވަނުމުގެ ފުރުސަތު އާންމުކޮށް ހުޅުވާލާފައިވާތީ، އެތަންތަން ވެފައިވަނީ ތާއިފަށް ޒިޔާރަތްކުރާ ފަތުރުވެރިންގެ މެދުގައި މަގުބޫލު މަންޒިލަކަށެވެ.\nތާއިފްގެ ފިނިފެންމާ ދަނޑުތަކުގައި މަސައްކަތްކުރާ ދަނޑުވެރިން، ކޮންމެ ފިނިފެންމަލެއް ވެސް ބިންނަނީ އެމީހުންގެ އަތުންނެވެ. ކޮންމެ ދުވަހަކު ވެސް ދަނޑުތަކުންނާއި ބަގީޗާތަކުން މާ ބިނދެގެން އެމީހެއްގެ ވަށިގަނޑު ފުރާލައެވެ. ދަނޑުތަކުން ކޮންމެ ދުވަހަކު 10،000 އަށްވުރެ ގިނަ މާ ބިނދެއެވެ.\nތާއިފްގެ ފިނިފެންމަލުން ގިނަ ބޭނުންތަކެއް ކުރެއެވެ. އެގޮތުން ފިނިފެންމާ ފެން އުފެއްދުމާއި، ތެޔޮ އުފެއްދުމާއި، ރީތިވާ ސާމާނު އުފެއްދުމުގެ އިތުރުން ކެއްކުމަށް ބޭނުންވާ ގިނަ ބާވަތްތަކެއް އުފައްދަންވެސް ބޭނުންކުރެއެވެ. އޭގެތެރެއިން ފިނިފެންމަލުގެ ތެލަކީ ހައްޖަށް ދާ މީހުންގެ މެދުގައި މަގުބޫލު ތެލެއްކަމަށް ސައުދީގެ މީޑިއާތަކުން ބުނެއެވެ.\nފިނިފެންމާ ތެލުގެ އެންމެ ކުޑަ ފުޅިއެއްގެ އަގަކީ ވެސް 106 ޔޫއެސް ޑޮލަރެވެ. މި ތެލަކީ މާތްވެގެންވާ ކައުބަތުﷲ ގެފުޅުގެ ބޭރު ފާރުތައް ސާފުކުރުމަށް ބޭނުންކުރާ ތެލެވެ.\nއެންމެ ފަހުން އަޕްޑޭޓް ކުރީ:3ހަފްތާ ކުރިން\nކިންގްޑަމް އޮފް ސައޫދީ އަރަބިޔާ\nގެއްލިގެން ހޯދަނިކޮށް ޝިފާ ފެނުނީ ގެމެންދޫން\nޗައިނާގެ ރޮކެޓް ރާއްޖެއަށް، ނާސާގެ ރޯޅި ޗައިނާއަށް!\nމޮންޕެލިއޭ ބަލިކޮށް ޕީއެސްޖީ ފައިނަލަށް\nސޮސިއެޑާޑް ބަލިކޮށް އެތުލެޓިކޯ ލީގު ހޯދުމާ ގާތަށް\nޗެލްސީ ބަލިކޮށް އާސެނަލަށް އުއްމީދެއް\nޔުވެންޓަސް އާއި މިލާނަށް މުހިންމު މޮޅެއް\nރައީސުލްޖުމްހޫރިއްޔާގެ އަނބިކަނބަލުން، އުނޫޝާއާއި ބާސިތުގެ ފުރަތަމަ ނާނާ އަލްބަލް ނެރެދެއްވައިފި


School guide: Teacherunge faraathun beleniverinnah | Mihaaru\nބެލެނިވެރިއަކު ދަރިވަރަކު ގޮވައިގެން ސްކޫލަށް ދަނީ: ކިޔެވުމުގައި ވެސް ބެލެނިވެރިންނާ ދަރިންނާ ގުޅުން ބަދަހި ކުރަން ޖެހޭ\nސްކޫލު ގައިޑު: ޓީޗަރުންގެ ފަރާތުން ބެލެނިވެރިންނަށް\n10 ޑިސެމްބަރ 2019 - 12:02\nއާއްމު ގޮތެއްގައި އިވެނީ ބެލެނިވެރިން ދަރިވަރުންނަށް ދޭ ނަސޭހަތެވެ. ނޫނީ ޓީޗަރުން ދަރިވަރުންނަށް ދޭ ފިލާވަޅުތަކުގެ ވާހަކަ އެވެ. އެކަމަކު ސްކޫލުގެ ތެރޭގައި ގިނަ ވަގުތުތަކެއް ހޭދަކުރުމަށް ފަހު، ދަރިވަރުން ގެއަށް ދިޔުމުން ދެން ބެލެނިވެރިން އަދާކުރަން ޖެހޭ ދައުރާ ގުޅޭ ގޮތުން ޓީޗަރުން ދައްކަން ޖެހޭ ވާހަކަތަކެއް ވެސް ހުރެ އެވެ. ބެލެނިވެރިންގެ ބައްދަލުވުންތަކަށް ނުދާ ކަމަށް ވަންޏާ އެ ވާހަކަތައް، ގިނަ ފަހަރަށް އަޑެއްނީވޭނެ އެވެ. އެހެންކަމުން 2020 ގެ ތައުލީމީ އަހަރު ފަށާ އިރު، މިގެނެސްދެނީ ޓީޗަރަކު ބެލެނިވެރިންގެ ސަމާލުކަމަށް ގެނެސްދިން ބައެއް ޕޮއިންޓްތަކެވެ.\nއަހުމަދިއްޔާ ސްކޫލުގެ ތަޖުރިބާކާރު މުދައްރިސް، މުހައްމަދު ވަޖީހާއި ޕްރައިމަރީ ޓީޗަރެއްގެ ނަސޭހަތްތަކަކީ މި އެވެ:\nފޮތްތައް ގަވައިދުން ޗެކް ކުރާތި!\nދަރިވަރުން ގެއަށް ދިޔުމަށް ފަހު ދެން ފެށެނީ ކިޔެވުމުގައި ބެލެނިވެރިންގެ ދައުރެވެ. ފޮތް ދަބަސް ޗެކުކުރަން ޖެހެ އެވެ. ވަޖީހު ވިދާޅުވީ ދަރިވަރުން ގެއަށް ދިޔުމުން، ކްލާސް ތެރޭގައި ދަރިވަރު ފިލާވަޅުތައް ނިންމިތޯ ބެލެނިވެރިން ބަލަން ޖެހޭނެ ކަމަށެވެ. އަދި ގޭގައި ހަދަން ފިލާވަޅެއް އޮތް ނަމަ އެ ހައްދުވަން ޖެހެ އެވެ. ކްލާހުގައި ދަރިވަރުންނަށް ދީފައިވާ މަސައްކަތްތަކާއި ނަގައިދީފައިވާ ފިލާވަޅު ދަސްވެފައިވޭތޯ ބެލުމަށް އެ ކުދިންނާ ސުވާލުކުރުން ވެސް މުހިންމެވެ.\n"ދަރިވަރުން އެ ފިލާވަޅެއް ނޭނގޭ ކަމަށް ބުނެފި ނަމަ ޓީޗަރަށް ގުޅައިގެން ނުވަތަ ޓިއުޝަނަށް ގެންގޮސްގެން ނަމަވެސް ކިޔައިދޭން ޖެހޭނެ،" ވަޖީހު ވިދާޅުވި އެވެ.\nޓީޗަރު ފޮތްތައް ބަލާތަ؟\nދަރިވަރުންނަށް ދީފައިވާ ފިލާވަޅުތައް ރަނގަޅުތޯ އާއި ގޭގައި ހަދަން ދީފައިވާ މަސައްކަތްތައް ނިންމިތޯ ޔަގީން ކުރުމަށް ޓީޗަރުން ގަވައިދުން ފޮތްތައް ބަލަން ޖެހެ އެވެ. މި ގޮތަށް ޗެކްކުރަން ބައެއް ފަހަރު ޓީޗަރުން ދެ ދުވަހުން އެއް ދުވަހު ފޮތްތައް ނަގާއިރު، ހަފުތާއެކު އެއް ދުވަހު ވެސް ބައެއް ޓީޗަރުން ފޮތްތައް ގެންދެ އެވެ. އެކަމަކު ގަވައިދުން ފޮތްތައް ޓީޗަރުން ޗެކުކުރޭތޯ ބެލުމަކީ ބެލެނިވެރިންގެ ޒިންމާއެކެވެ.\nވަޖީހު ވިދާޅުވީ ޓީޗަރުން ފޮތްތައް ނުބަލާ ނަމަ އެއީ ކީއްވެތޯ ބެލެނިވެރިން އޮޅުންފިލުވަން ޖެހޭ ކަމަށެވެ. ބައެއް ފަހަރު ދަރިވަރުން ފަރުވާ ކުޑަވެގެން ވެސް ފޮތް ނުދައްކާ ހުންނަ ކަމަށާއި އެހެންވެ، ޓީޗަރުން ގަވައިދުން ފިލާވަޅުތައް ޗެކުކުރޭތޯ ބެލެނިވެރިން ނުބަލާ ނަމަ މައްސަލަތަކެއް ދިމާވެދާނެ ކަމަށް އޭނާ ގަބޫލުކުރައްވަ އެވެ.\n"ބެލެނިވެރިން ޖެހޭނެ ފޮތްތައް މާކުކޮށްފައިވޭތޯ ބަލައި، ނުބައިކޮށް ހެދިފައި ހުރި ތަންތަނާ ގުޅޭ ގޮތުން ވެސް ސުވާލު ކުރަން،" ވަޖީހު ވިދާޅުވި އެވެ.\nގަޑި ޖެހުމުގެ ކުރިން ސްކޫލަށް ގެންދިޔުން\nގިނަ ޓީޗަރުންގެ ނަޒަރުގައި މިއީ ބެލެނިވެރިން ވަރަށް ބޮޑަށް ސަމާލުކަން ދޭން ޖެހޭ ކަމެކެވެ. ގަޑިޖެހޭތީ ތެޅެމުން ފޮޅެމުން ސްކޫލަށް ގެންދިއުމުގެ ބަދަލުގައި ކުދިންނަށް ވަގުތު ދިނުން މުހިއްމެވެ. ހެނދުނު ސްކޫލަށް ދާ ކުއްޖެއް ނަމަ، އަވަހަށް ހޭލުއްވައި ސައިދޭން ޖެހޭނެ އެވެ. އޭގެ ކުރިން ދަރިފުޅާ އެކު ހަމަޖެހިލައި، ކުޑަކޮށް ވާހަކަ ދައްކާލުމުގެ ފުރުސަތު ވެސް ހޯދިދާނެ އެވެ. އޭރުން ދަރިވަރުން ސްކޫލަށް ދާއިރު ތިބޭނީ ނަފްސާނީ ގޮތުންނާއި ޖިސްމާނީ ގޮތުން ވަރަށް ބޮޑަށް ތައްޔާރުވެގެންނެވެ. ޓީޗަރުން ދެކޭ ގޮތުގައި ދަރިވަރުން ކިޔެވުމަށް ދޭން ޖެހޭ ސަމާލުކަން ވެސް، އޭގެ ސަބަބުން ބޮޑުވާނެ އެވެ.\nލަހުން ސްކޫލަށް ގެންދާ ނަމަ ދަރިވަރުން އެކަމަށް ހޭނި، އެއީ މައްސަލައެއް ނޫން ކަމަށް ގަބޫލުކޮށްފާނެ އެވެ. އޭރުން ދަރިވަރު ބޮޑުވެ، ވަޒީފާއަށް ދާއިރާއި ދިރިއުޅުމުގެ އެހެން ކަންކަމުން ވެސް އެ މައްސަލަ ފެންނާނެ އެވެ.\nދަރިވަރާއި ޓީޗަރާއި ބެލެނިވެރިންނާ އޮންނަ ގުޅުން ރަނގަޅު ވާން ޖެހޭ\nކުދިންނާ މައިންބަފައިންނާ އޮންނަ ގުޅުން، ގިނަ ފަހަރަށް ވަރަށް ރަނގަޅެވެ. އެކަމަކު ބައެއް ޓީޗަރުން ދެކޭ ގޮތުގައި، ކުދިން ސްކޫލުގައި ކުރާ ކަންކަމާ ގުޅޭ ގޮތުން ބެލެނިވެރިން ސުވާލު ކުރާލެއް މަދެވެ. އެހެންވެ، ކޮންމެ ދުވަހަކު ވެސް ދަރިވަރުން ސްކޫލު ނިމުމުން، އެ ދުވަހު ކުރި ކަންކަމާ ގުޅޭ ގޮތުން ސުވާލު ކުރުން މުހިއްމު ކަމަށް ޓީޗަރުން ބުނެ އެވެ.\nދަރިވަރު ކިޔެވި އެއްޗެއްސާ ގުޅޭ ގޮތުން އޮޅުންފިލުވައި، އެކަންކަން ތިމާއަށް ވެސް މުހިއްމުކަން އަންގާށެވެ.\nޓީޗަރާއިި ބެލެނިވެރިންނާ އޮންނަ ގުޅުން ވެސް ރަނގަޅު ވާން ޖެހެ އެވެ. ޓީޗަރުންނާ ވާހަކަ ދައްކައި، އެއީ ރަހުމަތްތެރިން ފަދަ ބައެއް ކަމަށް ދެކޭށެވެ.\n"އަސްލު ހަގީގަތުގައި ބެލެނިވެރިން ފްރެންޑްލީވީމައި ވަރަށް ފަސޭހަ ދަރިވަރާ ވެސް ޑީލް ކުރަން. ބެލެނިވެރިޔާއާ ވެސް އޭރުން ވަރަށް ފަސޭހައިން ވާހަކަ ދެކެވި، ކަންކަން ހައްލުކުރެވޭ،" ޕްރައިމަރީ ޓީޗަރަކު ބުންޏެވެ.\nއޭނާ ބުނީ ދަރިވަރުގެ ކިބައިން ނުވަތަ އެހެން ކުއްޖެއްގެ ފަރާތުން ވެސް ކްލާހުގައި އުނދަގުލެއް ވާ ނަމަ އެކަން ސީދާ ޓީޗަރަށް އެންގުން މުހިއްމު ކަމަށެވެ. ވާހަކަ ދައްކައިގެން އެކަން ހައްލުކުރެވޭނެ އެވެ. ނުކުރެވޭ ނަމަ ލީޑިން ޓީޗަރު ނުވަތަ ސުޕަވައިޒަރާ ވެސް ވާހަކަ ދެއްކި ދާނެ އެވެ. އެކަން ހައްލު ކުރުމަށް ބެލެނިވެރިޔާއަށް ހުރަހެއް ނޯންނާނެ އެވެ.\nއިތުރު ލިޔުންތައް ތައުލީމް ބެލެނިވެރިން ޓީޗަރުން\nކެންދޫ ބެލެނިވެރިން ނުކުމެ ސްކޫލު ބަންދުކޮށްފި


ޖައިޝް 10 – Esfiya\nކުދިކުދި ރާޅު ތަކާ ސަމާސާ ކުރަމުން ދިޔަ ޖައިޝްގެ ތުންފަތުގައި ވަނީ ނުހަނު ރީތި ހިނިތުންވުމެކެވެ. މޫނުމަތި ވަނީ އުޖާލާވެފައިއެވެ.\nޝިޔާން ވެސް ޢޭނާގެ ރައްޓެހިންނާ ވާހަކަ ދައްކާލުމަށް ފަހު މަޑު ހުދުކުލައިގެ ވެލިގަނޑަށް ފައި ވައްދަމުން ޖައިޝްއާ ދިމާލަށް ދިޔައީ ޖެހެމުން ދިޔަ ފިނި ވައިރޯޅި ތަކާ ސަމާސާ ކުރަމުންނެވެ. އެތައް ދުވަހަކަށް ފަހު ބޭރަށް ނުކުމެލައި މާހައުލުގެ ހިތްގައިމުކަން ހިތަށް ވެރިވުމުން އޭނާގެ ހިތަށް ވަނީ ހަމަޖެހުމެއް ގެނެސް ދީފައިއެވެ. ތުންފަތުގައި ލުއި ހިނިތުންވުމެއް ކުޅެލާފައިވެއެވެ.\n”ޖައިޝް ހިނގާ ދެން ދާން.” ޝިޔާން ގޮސް ޖައިޝްގެ ގާތުގައި ހުއްޓިލައި މޫދުގެ ތެރެއަށް ފައި ލިއެވެ. އަދި މަޑުމަޑުން ހޫރުވަން ފެށިއެވެ.\n”އޭން. ހާދަ އަވަހަކަށް ދާން ތިއުޅެނީ. އަދި އައިސް ފަނަރަ މިނެޓްވެސް ނުވާނެ.” ޖައިޝްއަށް ލިބުނު ހައިރާން ކަމުގައި އެހެން ބުނެލެވުނީވެސް ހައިރާންވެފައިވާ ރާގެއް އަޑުގައި އަޅުވާލަމުންނެވެ.\n”ކީއް ދެން ކުރާނި. ގެއިން ނުކުމެގެން އައީމަ މަގޭ ފޯނު ރުއިން ހުއްޓާނުލާގެން މިއުޅެނީ. ހިނގަދާން ދެން އަވަހަށް.” ޝިޔާންގެ މޫނުމަތިން ފޫހިކަން ފެންނަމުން ދިޔައެވެ. އަދި ދެމީހުން އަވަހަށް އެތަނުން ނުކުމެ ޕާކް ކޮށްފައިވާ ސައިކަލަށް އަރައި ގެޔާ ދިމާލަށް ދިއުމަށް ސައިކަލު ދުއްވާލިއެވެ.\nޖައިޝް ސައިކަލު ދުއްވަން އިން އިރު ޝިޔާން އިނީ ޖައިޝްގެ ފަހަތުގައިއެވެ. އެކިއެކި ވާހަކަ ދައްކަމުން ޝިޔާންގެ ގެޔާ ދިމާލަށް މިސްރާބު ޖެއްސެވެ. އަދި ޝިޔާން ގެޔަށް ލައި ދިނުމަށްފަހު ޖައިޝް ދެން ދިޔައީ އޭނާގެ ގެޔަށެވެ.\nމަޑު ދުވެލީގައި ދުއްވާފައި ގޮސް ޖައިޝްއަށް ސައިކަލުގެ ދުވެލި މަޑުކުރަން ޖެހުނީ ދެޕޮލިހުން އައިސް ކުރިމައްޗަށް އެރުމުންނެވެ. ހައިރާންވެފައި ޖައިޝް އެދެމީހުންނަށް ބަލަހައްޓައިގެން ހުރީ ވާނުވާ ނޭނގޭ ހާލުއެވެ. ބޭރަށް ނުކުމެގެން އުޅުމުގެ ސަބަބުން އެކި އެކި ސުވާލު ކުރުމަށްފަހު އެދެމީހުން ޖައިޝް ގެޔަށް ފޮނުވާލީ ދެން ދުވަހަކުން ބޭރު ތެރެއިން ފެނިއްޖެނަމަ ޖޫރިމަނާ ކުރާނެ ވާޙަކަ ބުނުމަށްފަހުއެވެ.\nއަނެއްކާވެސް ދޫނި ކޮއްޓެއް ފަދަ ގޭތެރެއަށް ވަންނަން ޖެހުމުން ޖައިޝްގެ ތުންފަތުގައި ކުޅެލާފައިވި ލުއި ހިނިތުންވުން ފަނޑު ވެގެން ދިޔައެވެ. ބޮލުގެ އިސްތަށިގަނޑުގައި އަތް ހިންގާލުމަށްފަހު ގޭތެރެއަށް ޖައިޝް ވަދެގެން ދިޔައިރު ނިޔާޝާގެ އިތުރުން ޒާންގެ ހިތްހަމަނުޖެހުމުގެ ނަޒަރުވެސް ހުއްޓިފައި ވަނީ އޭނާއަށެވެ. ސޯފާގައި ޝިޒާ ގޮވައިގެން އިން ރީޝްއަށް އޭނާ ގެޔަށް ވަދެގެން އައި އިރުވެސް ނޭނގެއެވެ.\n”މިހާ އަވަހަށް ކޮންތާކަށް ގޮސް ތިއައީ؟” ޒާންގެ ރުޅިވެރި ބަސްތައް އިވިފައި ޖައިޝްއަށް ކަހައިރުވަކު ދަނބެކޭވެސް ހީނުވެއެވެ. ދިޔަ ގޮތަށް ގޮސް ރީޝްގެ ގާތުގައި އިށީންދެ ކޮޑަށް އަތްވައްޓާލިއެވެ. އަދި އެނެއް އަތުން ޝިޒާގެ ފުށްކޮޅެއް ފަދަ ދެކޮލާ ކުޅެން ފެށިއެވެ. ޓީވީއަށް ގެއްލިފައި އިން ޝިޒާއަށް ޖައިޝް ފެނުމާއިއެކު ސޯފާއިން ތެދުވެގެން ގޮސް ޖައިޝްގެ އުނގަށް އަރައި އޭނާގެ ގައިގައި ބައްދާލިއެވެ. ”ޖައިޝް، ދަރިފުޅާއި ރީޝްގެ ގައިގައި އަތް ނުލައި ފެންވަރައިގެން އާދޭ. ތަންތަން ނުދާށޭ ބުނެފަ އޮތް އިރުވެސް ކޮންތާކަށް ގޮސްތަ ތިއައީ؟”\n”މަންމާ. އަހަރެން މީހަކާ ކައިރިއެއް ނުވަމޭ. ދެން ކީއްކުރަންތަ ހަތްފެނުލާ ފެންވަރަން ވީކީ. ދެން މިއައީ ގޭގައި އިނެ އިނެ ބޮލަށް ބަރުވާތީ ހިތްހަމަ ޖައްސާލަން ގޮސް.” އަނެއްކާވެސް ޖައިޝް ޝިޒާއާ އެކީ ކުޅެން ފެށިއެވެ. ކުޑަމިނުން ބަލީގެ ނުރައްކާ އާ މެދު ވިސްނާލާ ހެންވެސް ހީނުވެއެވެ. ވާނި ގޮތެއް ނޭނގޭތީ އެކަމާ ފިކުރު ބޮޑުވާ ހެންނެއް ވެސް ނުހީވެއެވެ.\n”އެކަމަކު ޖައިޝް. މީހަކާ ކައިރި ނުވިއަސް މީހުންނަށް އެބަ ޖެހޭ. ވައިގެ ތެރެއަށް ސްޕްރެޑް ވާ ވައިރަސް އެއް އެއީ. އެހެންވީމަ ކަމާ ބެހޭ މީހުން ދައްކާ ވާހަކަތަކަށް ޖެހޭނެ ބޯ ލަނބަން. ޝިޒާ ބަހައްޓާފަ ފެން ވަރައިގެން އާދޭ. މެޝިނަށް ގަމީހާ ފަޓްލޫނުލާ. އިނގޭ.” ރީޝްގެ ހާސްކަން އިތުރުވެގެން ދިޔައެވެ. ކުރިއަށް ވާނެ ގޮތް، ވާން އޮތް ގޮތް ނޭނގުމުގެ ސަބަބުން އޭނާގެ ކަންބޮޑުވުން އިތުރުން ވާން ފެށިއެވެ. ރީޝް އަވަސް އަވަހަށް ޖައިޝްގެ ކައިރިން ދުރަށް ޖެހިލައި ޝިޒާ ގޮވައިގެން ބަދިގެއާ ދިމާލަށް ދިޔައެވެ. ނަމަވެސް ޖައިޝް އަދިވެސް އިންތަނުން ގުޑާލަން ހިތަށްވެސް ނާރުވައެވެ.\n”ހެލޯ ރީޝް. ކިހިނެއްތަ ހާލު؟” ފޯނު ނެގިކަން އެނގުމާއިއެކު މީޝާ އޭނާގެ ކަންފަތުގައި ފޯނު ޖައްސާލިއެވެ. އަދި އުފާވެފައި ހުރެ ވާހަކަދައްކަން ފެށިއެވެ. ދިހަ މިނެޓްގެ ވާހަކަ ދެއްކުމަށްފަހު މީޝާއަށް ފޯނު ބާއްވާލެވުނީ ހިތްހަމަޖެހިފައިވާ ހިތަކާ ގެންނެވެ. ރީޝްގެ ހުރިހާ ކަމެއް ރަނގަޅުކަން އެނގުމުން މީޝާއަށް ފުން ނޭވާ އެއް ދޫކޮށްލެވުނެވެ.\nފޯނު މޭޒުމަތީ ބާއްވާލުމަށްފަހު މީޝާ ގޮސް ސޯފާގައި އިށީންދެލައި ޓީވީ ހުޅުވާލިއެވެ. އަދި ހަބަރުން ކިޔަމުން ދިޔަ ވާހަކަތައް އަޑު އަހަން އިންދާ އޭނާ ސިއްސައިގެން ދިޔައީ މާނިއު ފަހަތުން އޭނާގެ ލޮލުގައި އަތް އަޅާލުމުންނެވެ. ”ކާކު؟ ކޮން ކުއްޖެއްތަ މިއުޅެނީ؟” މީޝާ ލޯބިން ފުރިގެންވާ އަޑަކުން ވާހަކަ ދައްކާލުމާއިއެކު މާނިއުގެ މައުސޫމް އަޑުން ހޭންފެށި އަޑު އިވިގެން ދިޔައެވެ. އަދި އޭގެ ފަހަތުން ދެން އިވިގެން ދިޔައީ ހައިޝަމްގެ އަޑެވެ.\nމީޝާ މަޑުމަޑުން މާނިއުގެ އަތް ނަގައިލުމަށްފަހު އެދެއަތުގައި ހިފަހައްޓާލައިގެން އޭނާގެ ކުރިމައްޗަށް ގެނައެވެ. އަދި ވަރަށް ލޯބިން މާނިއުގެ ގައިގައި ބައްދާލުމަށްފަހު ގެނެސް ސޯފާގައި ބައިންދާލިއެވެ. ”މަންމިގެ ދޫނި ކޮންތާކުން ތިޔައީ؟ މަންމަ މުޅި މިގޭ ހޯދައިފިން ދަރިފުޅު ނުފެނިގެން.”\n”މިއައީ ބެލްކަނިން ދޯ ބައްޕީ. ކޮއްކޮ މިއައީ އެއްވެސް ކާރެއް ނެތް ރޯޑެއް ކުރަހާލާފަ. މަންމީ މިއޮތި ކޮއްކޮ ކުރެހި ރޯޑް.” މީޝާގެ އަތަށް ކުރަހާފޮތު ގަނޑެއް ދިއްކޮށްލަމުން މާނިއު މީޝާގެ އުނގައި ބޯ އަޅާލިއެވެ.\n”މާޝާ ﷲ ދަރިފުޅާ. ވަރަށް ރީތި ވަރަށް ފުރިހަމަ މި ކުރެހުން. ދަރިފުޅު ހާދަ މޮޅު ވެއްޖޭ ދޯ މިހާރު.” މާނިއުގެ ބޮލުގައި އަތް ހާކާލަމުން މިޝާ އެހެން ބުނެލުމަށްފަހު ހައިޝަމްގެ މޫނަށް ބަލައިލިއެވެ. އަދި އެދެލޮލަށް ބަލައިލާ ހިނިތުންވެލިއެވެ.\n”މަންމީ. ކީއްވެތަ މިހާރު ރޯޑްގަ އެއްވެސް މީހެއް ނޫޅެނީ؟ ކާރުވެސް ވަރަށް މަދު، ސައިކަލެއް ވެސް ނުފެނޭ. އެހައި މަދުން އޭއްޗެހި ފެނުނީމަ ކޮއްކޮ އޭނީ ކޮންމެ އެއްޗަކުން ވަން އެތި ކުރަހާފަ.” މީޝާގެ އުނގުން ބޯ ނަގައިލުމަށްފަހު މާނިއު ބުނެލިއެވެ. އަދި ހައިޝަމްގެ މޫނަށް ބަލައިލިއެވެ.\n”ދަރިފުޅާ އެއީ މިހާރު އެބައުޅެއެއްނު ވައިރަސް އެއް. އެ ވައިރަސް އިން ރައްކާތެރިވާން. އެހެންވެ ދަރިފުޅުމެންގެ ސުކޫލްވެސް ބަންދުވީ. ޕާކް ތަންތަނަށްވެސް ނުދަނީ އެހެންވެ.” ހައިޝަމް ވަކިން އިން ސޯފާއިން ތެދުވެލައިގެން އައިސް މާނިއުގެ ފައި ނަގައިލުމަށްފަހު އެތަނުގައި އިށީންދެ އުނގަށް އަނެއްކާވެސް މާނިއުގެ ފައި ލިއެވެ. އޭރު މާނިއު ދިޔައީ ނިދިއައިސްގެން ތާއްޔާ ޖެހެމުންނެވެ.\nކުޑަ އިރުކޮޅެއްގެ ތެރޭގައި މާނިއުއަށް ފުން ނިންޖަކަށް ގެނބިގެން ދިޔައިރު ހައިޝަމް އާ މީޝާ އިނީ ޓީވީއަށް ގެއްލިފައިއެވެ. އެއްދުވަހެއްގެ ތެރޭ ސަތޭކަ މީހުންނަށް ވައިރަސް ޖެހިގެން ދިޔައީތީ ދެމީހުންގެ ހިތުގައި ވެސް ބިރުވެރިކަން އުތުރި އަރައިގަތެވެ.\nފަތިހުގެ އަރައިމު ނިދި ނަގައިލުމަށްފަހު ރީޝް އުޅެމުން ދިޔައީ ކެއްކުމުގައިއެވެ. ހަމަ ނިދި ރަނގަޅަށް ނުލިބުމުގެ ސަބަބުން އޭނާގެ ލޯ ކައިރި ކަޅުވެފައި ވި އިރު މޫނުމަތިން އެއްވެސް ކަހަލަ އަސަރެއް ފެންނާކަށް ނެތެވެ. ހިކިފައިވާ ތުންފަތުގެ އެކި ތަންތަން ފަޅައިގެން ގޮސްފާވާއިރު މީހާގެ އަތް ދިޔައީ ތުރުތުރު ލަމުންނެވެ. އުދާހުން މުޅި މީހާ ފެންވަރާލާފައިވި އިރު އިރުއިރުކޮޅުން ޝަބްނަމް ތިކިތަކެއް ފަދަ އުދާސްތައް ބުރުގަލުން ފުހެލައިއެވެ.\nނިދައިގެން ހޭލައިގެން ލޯ އުނގުޅަމުން ޖައިޝް އައިސް ބަދިގެއަށް ވަދެލުމާއިއެކު ރީޝް އަށް އެދިމާ ބަލައިލާފައި ހިނިތުންވެލެވުނެވެ. އަދި އަވަހަށް ކާން އިއްތާށޭ ބުނެލެވުނީ ރޭގަނޑުވެސް ނުކައި ހުރުމުން ޖައިޝް ބަޑުހައި ވެފައި ހުންނާނެ ވަރު އެނގުމުންނެވެ. ”އެބަ އަންނަން މޫނު ދޮވެލައިގެން.” ފެން ފޮދެއް ބޯ ލުމަށްފަހު ޖައިޝް ބަދިގެއިން ނުކުމެގެން ގޮސް ކޮޓަރިއަށް ވަދެގެން ދިޔައެވެ.\nހަމައެވަގުތު ނިޔާޝާވެސް ކޮޓަރިން ނުކުމެގެން އައިސް ބަދިގެއަށް ވަދެލިއެވެ. ”ދަރިފުޅާ. ހާދަ އަވަހަކަށް މިއަދު ތި ކައްކަނީ؟” ނިޔާޝާ ސައި ކައްކަން ތައްޔާރުވެލިއެވެ. އަދި މޭޒުމަތި ސާފު ކުރުމަށް މޭޒުމަތީގައި އިސްޕެންޖް ހާކަން ފެށިއެވެ.\nތިރީސް ވަރަކަށް މިނެޓް ކޮޓަރީގައި ހޭދަ ކުރުމަށްފަހު ޖައިޝް އައިސް ބަދިގެޔަށް ވަދެލީ ޝިޒާވެސް ގޮވައިގެންނެވެ. އޭރު ޝިޒާ ވަނީ ފެންވަރުވާ ރީތި ކޮށްލާފައިއެވެ. ހުރިހާ ކަމެއް ކޮށްފައި އެހުރީ ޖައިޝްކަން އެނގުމާއިއެކު ރީޝްއަށް ހިނިތުންވެލެވުނެވެ. އަދި އަވަހަށް މޭޒުމައްޗަށް ކާ އެއްޗެހި އެރުވުމުގައި އުޅުނެވެ. ”މަންމާ ބައްޕަ ހޭލާފިތަ؟” ރީޝް އުޅުނީ ޒާން އަށް ކާން ގޮވަން ދާށެވެ. ނަމަވެސް އޭގެ ކުރިން ޖައިޝް ރީޝް ހުއްޓުވުމަށްފަހު ޒާން އަށް ގޮވަން ދިޔައެވެ.\n”މިދަނީ އަދި ބައްޕައަށް ގޮވަން ދާން. އާދޭ ކާން.” ކޮޓަރިން ނުކުތް ޒާން ފެނިފައި ޖައިޝްއަށް މަޑު ކޮށްލެވުނެވެ. އަދި ޒާން އާ އެއްވަރަކަށް ހިނގާލާފައި ގޮސް އޭނާގެ ގޮޑީގައި އިށީންދެ ކެއުމާގެން ކުރިއަށް ދިޔައެވެ.\nކެއުމުގެ މެދު ތެރެއިން ޖައިޝްއަށް ފޯނެއް އަންނަން ފެށުމުން އެންމެންގެ ސަމާލުކަން ވެސް ފޯނަށް ހުއްޓިގެން ދިޔައެވެ. ޖައިޝް ކާން ބޭންދުމަށްފަހު ސޯފާ މޭޒުގައި އޮތް ފޯނު ބަލައި ދިޔައީ ރީޝްއެވެ. ގުޅަނީ ޝިޔާން ކަމަށް ބުނެ ފޯނު ނަގައިލުމަށް ފަހު ޖައިޝްއަށް ފޯނު ދީފައި އޭނާވެސް ގޮސް ގޮޑީގައި އިށީންދެ ކެއުމާގެން ކުރިއަށް ދިޔައެވެ.\nއެއްވެސް ވާހަކައެއް ނުދައްކާ ގަނބުވެފައި އިން ޖައިޝް ފެނިފައި އެންމެންގެ މޫނުގައިވެސް ސުވާލު މާކެއް ކުރަހާލެވުނެވެ. ވީ ކިހިނެއްކަން ނޭނގޭ ހާލު ކިހިނެއްހޭ ވީ ވެސް އަހައިލާ ކަށް އެއިން އެކަކަށް ވެސް ހިތްވަރެއް ނުލިބުނެވެ.\nކުޑައިރުކޮޅެއްގެ ތެރޭގައި ޖައިޝްގެ ލޮލުގައި ކަރުނަތައް ވިދަން ފެށިއެވެ. އަތް ތުރުތުރު ލައިގެން އޭނާގެ އަތުން ފޯނުވެސް ވެއްޓިގަތެވެ.\nMe frst thr… hehe.. btw stry v reethi masha Allah…bodah reesh n jaish ge luv seen seen genesdhehchey😄\nyeyeyayyyyy.. yess laalu ur first.. congratulations dear.. hehe.. alheyy thank u soo much laalu.. ya will try ingey.. once again thank u sooo much.. stay safe\nWoowwww… vrh curious kohlaafa thi ninmaaly… i think shiyan ah covid 19 jehunyhen… bodah heevany… anyways am curiously waiting for the next part\nalheyyy thank u soo much raaya.. ooh balamaa dhw shiyan ebuny kykey kan.. maybe raayage thi hiyaalaa ehgothah vs kanthah vedhaane. faharehga nuve ves dhaane.. lets see.. once again thanksalot.. keep waiting.. stay safe\nVvv reethi mi part vx ingey… Whn nxt… Curiously waiting\nalheyy thank u soo much bookworm.. vr avahah kiyaalan libeyne.. keep waiting.. once again thanksalot dear..\nAlheyy mihaaru kihinehbbaa dhw evee😯😢\nIm very curious to see what will happen in nxt part🤐😘\nEhn part thakekey eh gothah mi part vc varah varah reethi😘💝\nSis ur one of my fav author😘😘\nCan’t wait to read nxt part💞❤❤\nLy❤ stay safe😘😘\nalheyyyy kihineh baa dhw evy.. balamaa dhw evy kihineh kan.. aww thank u sooo much lamko.. it meansalot.. alheyyy vr vr vr vr vr ufaavehjje lamko ge fav author ah v ma.. aslu vs.. keep waiting for the nxt part.. y too stay safe.. lym\nkihinehev😦😰😮😮\nalhey vrh curious kohllaafa thi ninmaaly😵😰\nvarah varah reethi mi bai vx😘😘😘😘💯\ncuriously waiting for the nxt part😶😁😁\nalheyyy balamaa dhw evy kihineh kan.. kon kahala habarehbaa dhw elibuny.. aww thank u sooo much kairaa dear.. once again thank u sooo much.. keep waiting for the nxt.. u too stay safe.. lymm


އުނޫޝާގެ "ތާނަ މަޖާ" މުހިންމު މަސައްކަތެއް! އުނޫޝާގެ "ތާނަ މަޖާ" މުހިންމު މަސައްކަތެއް!\nފަށާ ތަޢުލީމުގެ މަރުޙަލާއާ ދަރިވަރުން ކުރިމަތިލާއިރުވެސް އަދި އޭގެފަހުން ދިވެހިބަހާ ދަރިވަރުން ބީރައްޓެހި ވުމުގެ މައްސަލައަކީ ބޮޑު މައްސަލައެކެވެ. އެހެންނަމަވެސް މިއީ ރާއްޖޭގެ މިއަދުގެ ޙާލަތެވެ. މިޙާލަތު މެދުވެރިވީ އެތައް ސަބަބުތަކަކާހެދިއެވެ. އެސަބަބުތައް އެންމެންނަށްވެސް އެނގެއެވެ.\nތުއްތުއިރު ކުދިން އުޅޭ މާޙައުލުގައި ދިވެހިބަހުން ވާހަކަދެއްކޭލެއް މަދުވުމެވެ. ކުދިން މަސަލަސްކުރަން މިޒަމާނުގައި ބޭނުންކުރާ އިލެކްޓޯނިކް ވަސީލަތްތަކުން އިވެނީ އިނގިރޭސި ބަހުގެ އަޑުތައްކަމަށް ވުމެވެ. ޕްރީސްކޫލްތަކުގައި ދަރިވަރުންނާ މުޅިންވެސް މުޢާމަލާތުކުރަނީ އިނގިރޭސިބަހުންކަމަށް ވުމެވެ. ޕްރައިމަރީ މަރުޙަލާގެ ޙާލަކީވެސް ހަމަ މިއެވެ. އޭގެ ކުރިން ބައެއް މައިންފަބައިންވެސް ތުއްތުކުދިންނާ މުޢާމަލާތުކުރަނީ އިނގިރޭސިބަހުންނެވެ. ނުވަތަ ދެބަސް މަސްހުނިކޮށްގެންނެވެ. މިފަދަ އެތައް ސަބަބަކާހެދި ކުދިން ދިވެހިބަހާ ބީރައްޓެހިވެއްޖެއެވެ.\nއެހެންނަމަވެސް މިއުމުރުގައި އަމިއްލަ މަދަރީބަހުން މުޢާމަލާތުކުރުމަކީ ކޮންމެ ކުއްޖަކަށް ކޮންމެހެން ބޭނުންތެރިކަމެކެވެ. ކުދިންގެ ވިސްނުމާއި ތޫނުފިލިކަން އިތުރުވުމުގައި މާދަރީބަސް މުހިންމު ދައުރެއް އަދާކުރާކަން މިޒަމާނުގެ ޢިލްމީ ހޯދުންތަކުން ހާމަވެއެވެ. ބަހުގެ ޢިލްމުވެރިން އަބަދާއަބަދު މިވާހަކަދައްކަވައެވެ. މިރޮނގުން ބަލާއިރު އެންމެ ނަސީބުވެރި ކުދިންނަކީ އެކުދިންގެ އަމިއްލަ މާދަރީ ބަހުން ތަޢުލީމު ޙާސިލްކުރުމުގެ ފުރުސަތު ލިބިފައިވާ ކުދިންކަމަށް ބަހުގެ ޢިލްމުވެރިން ވިދާޅުވެއެވެ. އެނަސީބު އަޅުގަނޑުމެންނާ ދުރެވެ. އެހެންނަމަވެސް މިކަމަށް އެއްވެސް ފިޔަވަޅެއް ނާޅައި ތިބުމަކީވެސް ކޮށްގެންވާނެ ކަމެއް ނޫނެވެ. އެޅޭ ފިޔަވަޅު މަދުވީނަމަވެސް މިއީ އަޅުގަނޑުމެން އެންމެންގެ ޒިންމާއެކެވެ. މިޒިންމާ އުފުލުމުގައި އިސްނަގަންވީ ކާކުތޯ ނުވަތަ ކޮން ބައެއްތޯ ބަލަން ތިބެވޭކަށް ނެތެވެ.\nމަޝްހޫރު ލަވަކިޔުންތެރިޔާ މަރިޔަމް އުނޫޝާ މިވަނީ މިކަމުގައި މިސާލު ދައްކާފައެވެ. "ތާނަ މަޖާ"ގެ ނަމުގައި އޭނާ ފެށި މިމަސައްކަތަށް ތައުރީފު ހައްޤެވެ. މިއީ މުޅި ދިވެހިރާއްޖޭގެ ހުރިހާ ތުއްތު ކުދިންނަށް ޚާއްސަކޮށްގެން އުނޫޝާ ގެނެސްދޭން ތައްޔާރުވަމުންދާ ވީޑިއޯ ސިލްސިލާއެކެވެ. އޭނާގެ އިންސްޓަގްރާމުގައި ލިޔެފައިވާގޮތުން "ތާނަ މަޖާ"ގެ މި މަސައްކަތް ޚާއްސަކޮށްފައިވަނީ ދިވެހި ބަހަށެވެ. އުނޫޝާ ބުނެފައިވާގޮތުން "ތާނަ މަޖާ"ގެ މި މަސައްކަތުގާ އޭނާއާއެކު ވަރަށް ހުނަރުވެރި ޓީމެއް ބައިވެރިވެއެވެ.\nދިވެހިރާއްޖޭގެ ހުރިހާ ތުއްތު ކުދިންނަށް ޚާއްސަކޮށްގެން ގެނެސްދޭން މަސައްކަތް މިކުރަނީ "ތާނަ މަޖާ"\n"ތާނަ މަޖާ" ގެ ތީމް ލަވައިގެ ޓީޒާއެއް ބައްލަވާލައްވާ\nމި ލަވަތަކާއި ވީޑިއޯތައް ކުރިއަށްއޮތް ދުވަސްތަކުގެތެރޭ ވަރަށް އަވަހަށް ތިބޭފުޅުންނަށާ ހުރިހާ ކުދިންނަށް ފެނިގެން ދާނެ pic.twitter.com/WaoCtXEuJ0\n— Unoosha (@unoosha) May 16, 2022\n"އަޅުގަނޑުމެންގެ މަޤްޞަދަކީ "ދިވެހި" ބަހަށް ކުރާ ޤަދަރާ، އޮތްލޯބި އިތުރަށް އާލާކޮށް ދިރުވައި، އަންނަން އޮތް ޖީލުތަކަށް އަހާހިތްވާ، ބަލާހިތްވާ ގޮތެއްގާ ދިވެހީންގެ ދިވެހި މާދަރީބަސް ދައްކާލަދީ އަހުލުވެރިކުރުވުން. ޝައުގުވެރި އުފެއްދުންތެރި އަމިއްލަވަންތަ ރީތި ރާގުތަކަކަށް ހިތްގައިމު ނަލަ މަންޒަރުތަކަކުން ހުށަހަޅާލަދިނުމުގެ ހެޔޮނިޔަތުގާ އަޅުގަނޑާއި ޓީމްމިއޮތީ ތައްޔާރަށް. މިކަމުގާ ތަފާތު ޓީވީ ޝޯތަކާއި ރޭވުންތެރި އެތައް އެތައް ވިސްނުމަކާއިއެކު އަޅުގަނޑުމެން ތިބޭފުޅުންނާ ބައްދަލުކުރާނަން." އުނޫޝާ އިންސްޓަގްރާމުގައި ލިޔެފައިވެއެވެ.\n"ތާނަ މަޖާ" ގެ މި ސިލްސިލާގައި ހާށަވިޔަނީގެ މުޅިން އައު ތީމް ލަވައެއް ތައްޔާރުކުރަން ވަނީ ނިންމާފައެވެ. އެއީ ހާށަވިޔަނީގެ ކޮންމެ އަކުރަކަށް ރީތި ލަވައެކެވެ. މިމަސައްކަތުގެ ދަށުން ޓީވީ ޝޯތަކާއި ސްޓޫޑިއޯ ޕްރޮގްރާމްތަކައި ކުޑަކުދިންގެ މުޅިން އާ ލަވަތައް ގެނެސްދިނުމަށް ވަނީ ހަމަޖެހިފައެވެ. ވީޑިއޯތަކާއި ކުޅިވަރުތައް މެދުވެރިކޮށް ދިވެހި ބަސް ދަސްކޮށްދީ ރީތި އާދަތަކަށް ކުދީން ޝައުގުވެރިކުރުވުމަކީ އުނޫޝާގެ މަޤުސަދެވެ.\nމިއީ ތުއްތު ކުދީންނަށް ތާނަ އަކުރު ދަސްކޮށްދީ، އެ ކުދީންގެ ހިތްތަކުގައި ދިވެހި ބަހަށް ލޯބި އުފެއްދުމަށް، ކުރެވޭ ވަރަށް އުފެއްދުންތެރި މުހިންމު މަސައްކަތެއް. ޝުުކުރިއްޔާ @unoosha https://t.co/q55497wY5Q\n— Yumna Maumoon 🇲🇻 🤝🇵🇸 (@yumna_maumoon) May 19, 2022\nއުނޫޝާގެ މިމަސައްކަތަށް މިނިސްޓަރ އޮފް އާޓްސް، ކަލްޗަރ އެންޑް ހެރިޓޭޖް ޔުމްނާ މައުމޫން ވަނީ ތައުރީފުކުރައްވައި ހިތްވަރު ދެއްވާފައެވެ. މިނިސްޓަރ ޔުމްނާ ވިދާޅުވެފައިވަނީ މިއީ ތުއްތު ކުދީންނަށް ތާނަ އަކުރު ދަސްކޮށްދީ، އެ ކުދީންގެ ހިތްތަކުގައި ދިވެހި ބަހަށް ލޯބި އުފެއްދުމަށް، ކުރެވޭ ވަރަށް އުފެއްދުންތެރި މުހިންމު މަސައްކަތެއްކަމަށެވެ. އަދި މިމަސައްކަތަށްޓަކައި މިނިސްޓަރ ވަނީ އުނޫޝާއަށް ޝުކުރު އަދާކުރައްވާފައެވެ.\nޤައުމީ މިފަދަ ކަންކަމަށް ޚިދުމަތްކުރުމަކީ ޤައުމުގެ ހުރިހާ ދަރިންގެ ޒިންމާއެއްކަން ޤަބޫލުކުރަން އެބަޖެހެއެވެ. މިފަދަ މަސައްކަތް ކުރާ އެކިއެކި ފަންނާނުންނާއި އެނޫންވެސް މީހުންނަށް އެހީތެރިވާންޖެހެއެވެ. ދެމެހެއްޓެނިވިގޮތެއްގައި މިފަދަ މަސައްކަތްތައް ކުރެވޭނީ އެކި ދާއިރާތަކުގެ އެހީތެރިކަން ލިބިގެންނެވެ.


Mahloof ge Shareeaiy cancel koffi | Mihaaru\nމަހްލޫފްގެ ޝަރީއަތް ކެންސަލްކޮށްފި\nމަހްލޫފް: އޭނާގެ މައްޗަށް އުފުލާފައިވާ ދައުވާގެ އަޑުއެހުން ވަނީ ކެންސަލްކޮށްފައި. -- ފޮޓޯ/ މަޖިލިސް\n19 ޖެނުއަރީ 2022 - 11:18\nއެމްއެމްޕީއާރުސީގެ ހިޔާނާތުގެ މައްސަލައިގައި ރިޝްވަތު ހިފުމުގެ ދައުވާ އުފުލާފައިވާ ޔޫތު މިނިސްޓަރު އަހްމަދު މަހްލޫފްގެ ޝަރީއަތް މިއަދު ފަށަން ތާވަލްކުރުމަށް ފަހު އަޑުއެހުން ކެންސަލްކޮށްފި އެވެ.\nމަހްލޫފް މައްސަލައިގެ އަޑު އެހުން ޝެޑިއުލްކޮށްފައި ވަނީ މިއަދު 11 ޖަހާއިރަށެވެ. މައްސަލަ ކެންސަލްވި ކަން ކޯޓުން ވަނީ މީޑިއާތަކަށް އަންގައިފަ އެވެ.\nމަހްލޫފްގެ މައްޗަށް ކްރިމިނަލް ކޯޓުގައި އުފުލީ އެމްއެމްޕީއާރުސީގެ ފައިސާ އިން 33،000 ޑޮލަރު (508،860ރ.) ރިޝްވަތުގެ ގޮތުގައި ހިފި ކަމުގެ ދައުވާ އެވެ.\nMahloof ge shareeaiy maadhamaa, ekamaku adhives cabinet gai!\nޕީޖީ އޮފީހުން ބުނެފައިވާ ގޮތުގައި ކުރީގެ ނައިބު ރައީސް އަހްމަދު އަދީބުގެ އަތުން މަހްލޫފް ރިޝްވަތު ހިފާފައި ވަނީ މަޖިލީހުގެ ގަލޮޅު ދެކުނު ދާއިރާގެ މެމްބަރު ކަމުގައި މަހްލޫފް ހުންނެވިއިރު، ސްޕެޝަލް އިކޮނޮމިކް ޒޯން ބިލަށް ތާއީދުކޮށް، ވޯޓުދިނުމުގެ މުގާބިލްގަ އެވެ.\nމަހްލޫފްގެ މައްޗަށް ކުރާ އެ ދައުވާ ސާބިތުވެއްޖެ ނަމަ، ގިނަވެގެން ހަތް އަހަރަށް އޭނާ ޖަލަށްލާން ނުވަތަ ގޭ ބަންދު ކުރަން ނުވަތަ އަރުވާލުމުގެ ހުކުމެއް އަންނާނެ އެވެ. އަދި އެއް އަހަރަށް ވުރެ ދިގު ހުކުމެއް އޭނާގެ މައްޗަށް އަތުވެއްޖެ ނަމަ އޭނާގެ ވަޒީރުކަމުގެ މަގާމު ވެސް ގެއްލޭނެ އެވެ.\nއެމްއެމްޕީއާރުސީގެ ހިޔާނާތުގެ ބައިވެރިން އިންސާފުގެ ކުރިމައްޗަށް ގެނައުމަށް މި ސަރުކާރުން ވީ ވައުދާ އެއްގޮތަށް އޭނާގެ މައްސަލައިގައި ދައުވާ އުފުލަން ފޮނުވީ ތަހުގީގީ އިދާރާތަކުންނެވެ. ފުލުހުންނާއި އެސެޓް ރިކަވަރީ ކޮމިޝަނާއި އޭސީސީ ގުޅިގެން ހިންގާ ޖޮއިންޓް ތަހުގީގުން ހޯދުނު ހެކިތަކުގެ މައްޗަށް ބުރަވެ އެވެ. އެކަމަކު އޭނާ އަދިވެސް ހުންނެވީ ކެބިނެޓުގެ ވަޒީރެއްގެ ގޮތުގަ އެވެ.\nސަރުކާރުން ކުރިން ގެންގުޅުނު އުސޫލަކީ ހިޔާނާތުގެ ތުހުމަތު ކުރެވޭ ނަމަ އެ މީހަކު މަގާމުގެ މަސްއޫލިއްޔަތުތަކުން އެކަހެރި ކުރުމެވެ. އެކަމަކު މަހްލޫފް މައްސަލައިގައި އެކި ސަބަބުތަކާ ހުރެ މި އުސޫލަށް ވަނީ ތަކުރާރުކޮށް ބަދަލު ގެނެސްފަ އެވެ.\nމަހްލޫފް ގެންދަވަނީ ތުހުމަތުތައް ދޮގުކުރައްވައި މި މައްސަލައިގައި އެސެޓް ރިކަވަރީ ކޮމިޝަނާއި އޭސީސީ އާއި ޕީޖީ އޮފީހަށް ބޮޑެތި ތުހުމަތުތަކެއް ކުރައްވަމުންނެވެ. އޭނާ ވިދާޅުވަމުން ގެންދަވާ ގޮތުގައި އެމްއެމްޕީއާރުސީގެ މައްސަލައިގައި ސިޔާސީ ގޮތުން "ކަތިލި ކަންބަޅިއަކަށް" އޭނާ ހެދީ އެވެ.\nއޭނާގެ މައްޗަށް ދައުވާ ކޮށްފި ނަމަ އިސްތިއުފާ ދެއްވާނެ ކަމަށް މަހުލޫފް ކުރިން ވިދާޅުވި ނަމަވެސް އެ ނިންމުން ވެސް ބަދަލުކުރެއްވީ އެވެ. އެއީ އޭނާގެ މައްޗަށް އުފުލަނީ ޒާތީ ދައުވާއެއް ކަމަށް ވިދާޅުވެ އެވެ.\nފުލުހުން ކްރިމިނަލް ކޯޓް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ކޯޓް އެމްއެމްޕީއާރުސީ\nކޮބާހޭ ގެއްލުނުހާ ރައްތަށް ؟؟؟؟؟ ފަޅުތައް ؟؟؟؟ އެހުރިހާ ރައް ފަޅު ރައްޔިތުންގެ ނަގާފަ ސަރީއަތް ފެށުން ރަގަޅު.\nލޮލް! ސޭކްސްތާންގައި ތިޔަ ޒާތުގެ ކަންކަން ހިގާނެ! ވަގުން އަދި ކުއްވެރީން ދައުލަތުގެ ބޮޑެތި މަގާމްތަކަށް ގެނެސް އެމަގާމް ތަށް މުއްދަ ހަމަވީމަވެސް އަހަރަމެންގެ ޓެކުސް ފައިސާއިން އެމީހުންނަށް ބޮޑު މުސާރަ އަދި އެލެވެންސް ދީފަ ބަހައްޓާ! އޯކޭނު!\nމިކަން ނިންމާކައް ނުވޭތަ؟ 40 އަހަރު ފަހުން ހުކުން ކުރީޔޭ ބުނަންތަ ތި އުޅެނީ؟\nތީ ވަރަށް ޒާތީ ދައުވާއެއް. އަނެއްކާ ކުރާ ތުޙުމަތަމީ އޭރު ވެރިކަން ކުރި ޕީޕީއެމް ޕީޖީގަ ގުރޫޕުގަ ހުންނަވާ، ވިޕްލައިނާ އެއްކޮޅަށް ވޯޓުދޭން ‘ރިޝްވަތު’ ނެގުން. ވޯޓު ދެއްވީވެސް ޕާޓީގެ ވިޕާ އެއްގޮތައް. ބަލަ ރިޝްވަތަކީ ތިމާ ކުރަންޖެހިފައޮތް ގޮތް ބަދަލުކޮށް، އަނެއް ކޮޅަށް ވޯޓުދިމުމަށް ދޭއެއްޗަކަށް ކިޔާ ނަމެއް ނޫންތޯ! ލޮލް\nޝަރުއީ ދާއިރާއަށް ނުފޫޒު ނުފޯރުވާތަން ހަމަ މި ފެންނަނީ. ޔާމީންގެ ޝަރީއަތްތަށް ގެންދާ ސްޕީޑްގަ ލާހިކެއް ނޫން މިވެރިކަމުގެ މީހުންގެ ޝަރީއަތެއް ގެންދާތަން ފެންނާކަށް. ބައެއް މީހުން އެންމެ ފަހަރަކުވެސް ކޯޓަށް ހާޒިރުވާން ނުޖެހި މައްސަލަ ނިންމާލާނީ.\nކެންސަލް ނުކުރާ ވަރެއްނޫނެއްނުން.އެންމެފަހުން ކޮމަންޑޫ ދާއިރާގެ ކެމްފެއިނުގަ އެވަރު އަރުވާލާފި ވިއްޔާ.އެއިރުވެސް މަށަށް އިނގޭ ކެންސަލްވާނެކަން.ދެން އޭނަވާނީ ހުދު ފޮތިކޮޅަކަށް.\nމިވެރިންގެ ލަދު ހަޔާތް ކުޑަކަން\nއެމްޑީޕީގެ އިންސާފުގެ ތަރާދު\nދިވެހިރާއްޖޭގެ ޤާނޫނު އަސާސީ ބުނާ ގޮތުން ގާނޫނާއި ގަވާއިދުތައް އެންމެންގެ މައްޗަށް ހިންގަންވާނީ ހަމަހަމަ އުސޫލުން. އެއްބައި މީހުން މިނިސްޓަރުގެ ކަމުގެ ގޮނޑީގައި ތިބެ ބޮޑެތި ކޮރަޕްޝަން ދައުވާ ކުރިމަތިލާއިރު، އަނެއް ބައި މިނިސްޓަރުން ސާބިތުނުވާ ތުހުމަތު، ދައުވާއެއްވެސް ނޫން، ކިރިޔާ ތުހުމަތާ އެކީގައި މަގާމުގެ ފަތްކޮޅު އަތުލުން. އިއްޔެ މިނިސްޓަރ އަމީންއަށް ހޭބޯނައަރާ ތުހުމަތު އިނިގިލި ދިއްކުރަން ތިބި އެމްޑީޕީ މަޖިލީސް މެންބަރުންވެސް މިއަދު ހަމަ ހަނު.\nކިހާ ސަޅި ދޯ ޑިމޮކްރަސީ.ހިނގާ ދޯ އަތް ޖަހާލަން ، އެެވެސް ކޮނޑުހުޅު ނެއްޓެން ދެން.ވ.ވެދުން\n''ރާއްޖޭގެ މިސްޓަރ ރިބަން'' އެކްޓިވޭޓް ވެގެން އުޅޭ މައިގަނޑު ބޭނުމުގެ ރިބަން މި ކަނޑާލެވުނި މިއަދު.\nކޮބާހޭ އިޝްގީ އަލީ؟ އޭނާ ދަމާކޫއްތާފާ މާލެ ގެންނަންއުޅޭށޭ.


Investorun hoadhan webinar eh baavaifi\nޖަރުމަނުން އިންވެސްޓަރުން ހޯދަން ވެބިނާއެއް ބާއްވައިފި\nމި ސަރުކާރުން ކުރިން ބޭއްވި ޕާޓްނާޝިޕް ފޯރަމްގެ ބައިވެރިވިން: އިންވެސްޓަރުން ހޯދަން ގިނަ މަސައްކަތްތަކެއް ކުރަން ޖެހޭ -- ފޮޓޯ: ރައީސް އޮފީސް\nސަރުކާރުގެ ގިނަ މިނިސްޓްރީތައް ގުޅިގެން ޖަރުމަނުން އިންވެސްޓަރުން ހޯދަން ވެބިނާއެއް ބާއްވައިފި އެވެ.\nފޮރިން މިނިސްޓްރީން އިންތިޒާމު ކޮށްގެން ބޭއްވި މި ވެބިނާގައި އިކޮނޮމިކް މިނިސްޓަރު ފައްޔާޒު އިސްމާއިލް ވެސް ބައިވެރިވަޑައިގަތެވެ. މީގެ އިތުރުން ޓޫރިޒަމް މިނިސްޓްރީ އާއި އެންވަޔަރުމަންޓް މިނިސްޓްރީ ބައެއް އޮފިޝަލުން ވެސް ބައިވެރިވެވަޑައިގަތެވެ.\nމި ވެބިނާގައި ޖަރުމަނުގެ ފެޑަރަލް އެސޯސިއޭޝަން އޮފް އިކޮނޮމިކް ޑިވްލޮޕްމަންޓް އެންޑް ފޮރިން ޓްރޭޑް (ބީޑަބްލިއުއޭ) އާއި ޔޫރަޕުގައި ހުންނަ ރާއްޖޭގެ އެމްބަސީ ތަކުން ވެސް ބައިވެރިވި އެވެ. މީގެ އިތުރުން ބައެއް އިންވެސްޓަރުން ބައިވެރިވެފައިވާ ކަމަށް ވެސް ފޮރިން މިނިސްޓްރީން ބުނެފައިވެ އެވެ،\nމި ސަރުކާރު އައި ފަހުން ވަނީ އިންވެސްޓަރުން ހޯދަން ޕާޓްނާޝިޕް ފޯރަމްގެ ނަމުގައި ބައްދަލުވުމެއް ބާއްވާފަ އެވެ. މި ފޯރަމްގައި ގިނަ އިން ބައިވެރިވެފައި ވަނީ ގައުމުތަކުގެ އެމްބަސީތަކުގެ އިސް ބޭފުޅުންނެވެ. ނަމަވެސް ސަރުކާރުން އޭރު ބުނީ މި ބައްދަލުވުމުގެ ސަބަބުން ގައުމުތަކުގެ މެދުގައި ގުޅުން ވަރުގަދަވެ، ރާއްޖެ އަންނަ ފޮރިން އިންވެސްޓްމަންޓް އިތުރު ވެގެންދާނެ ކަމަށެވެ.\nއިންވެސްޓްމެންޓް ފޯރަމް އަބްދުﷲ ޝާހިދު މިނިސްޓްރީ އޮފް އިކޮނޮމިކް ޑިވެލޮޕްެމަންޓް + ފައްޔާޒް އިސްމާއީލް ޕާޓްނާޝިޕް ފޯރަމް


Ali Waheed ah fiyavalhu alhan JP Council gai adu gadhavejje | Mihaaru\nއަލީ ވަހީދާއި ގާސިމް: މި ސަރުކާރުގެ ވަޒީރުންތަކެއް ވަރަށް ދަށްކޮށްލައި އަލީ ވަހީދު ދެއްކެވި ވާހަކަތަކާ ގުޅިގެން އޭނާ އަށް ވަނީ ފާޑުކިއުން އަމާޒުވެފައި.\nއަލީ ވަހީދަށް ފިޔަވަޅު އަޅަން ޖޭޕީ ކައުންސިލްގައި އަޑުގަދަވެއްޖެ\n17 ފެބުރުއަރީ 2020 - 15:50 41 comments\nމި ސަރުކާރުގެ ވަޒީރުންތަކަކަށް ނިސްބަތް ކުރައްވައި ޓޫރިޒަމް މިނިސްޓަރު އަލީ ވަހީދު ހަޑިހުތުރު ބަހުން ވާހަކަ ދެއްކެވުމާއި ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ އަނބިކަނބަލުން އަދި ޓްރާންސްޕޯޓް މިނިސްޓަރު ނަހުލާއާ ގުޅޭ ގޮތުން ދެއްކެވި ދަށު ދަރަޖައިގެ ވާހަކަތަކަށް އޭނާ އަށް ފިޔަވަޅު އަޅަން ޖުމްހޫރީ ޕާޓީގެ ކައުންސިލް ބައެއް މެމްބަރުން ގޮވާލައްވައިފި އެވެ.\nޓުވިޓާގައި އާއްމުކުރި އޯޑިއޯ ކްލިޕްތަކުގައި އިވޭ ގޮތުން، އަލީ ވަހީދު ވާހަކަ ދައްކަވަނީ އޭނާއާ ގާތް ގުޅުމެއް އޮންނަ، ޔޫތު އެންޑް ސްޕޯޓްސް މިނިސްޓްރީގެ ސްޓޭޓް މިނިސްޓަރު އަސްއަދު އަލީ (އަޑުބަރޭ)އާ އެވެ.\nޖުމްހޫރީ ޕާޓީގެ ސްލޮޓެއްގައި މަގާމަށް ވަޑައިގެންނެވި އެ ޕާޓީގެ ރައީސް އަލީ ވަހީދުގެ އަޚުލާގާއި ދަށު ދަރަޖައިގެ އަމަލުތައް އޯޑިއޯއާ އެކު އާއްމުވެއްޖެ ކަމަށް ވިދާޅުވެ، އެ ޕާޓީގެ ކައުންސިލްގެ ބައެއް މެމްބަރުން ވަނީ ކައުންސިލްގެ ވަޓްސްއެޕް ގްރޫޕްގައި މައްސަލަ ހޫނުކޮށްލައިފަ އެވެ. ބައެއް މެމްބަރުން ގޮވައިލެއްވީ، އަލީ ވަހީދު ޕާޓީން ވަކިކުރާށެވެ.\nއިންޒާރާ އެކު، ޓުވިޓާގައި އާއްކުރި އޯޑިއޯތައް ސައްހަ ނޫން ކަމަށާއި ބޭނުމަކީ ބަދުނާމު ކުރުން ކަމަށް ބުނެ ދިފާއުވެވަޑައިގަތުމަށް އަލީ ވަހީދު މިހާތަނަށް ވަނީ ދެ ޓުވީޓެއް ކުރައްވައިފަ އެވެ. އަލީ ވަހީދުގެ އެ ވާހަކަތަކަށް މާބޮޑު އަޅާލުމެއް ނުބަހައްޓައި ގިނަ މެމްބަރުން ޕާޓީގެ ލީޑަރު ގާސިމް އިބްރާހިމްގެ ކިބައިން އެދިވަޑައިގަތީ އޭނާ މަގާމުން ވަކިކުރާށެވެ.\nAlhuganduge machah ves thahugeegu hin'gavaa: Ali Waheed\nއަޅުގަނޑުގެ މައްޗަށް ވެސް ތަހުގީގު ހިންގަވާ: އަލީ ވަހީދު\n"އަލީ ވަހީދާއި އޭނާގެ ބައިވެރިން އިސްތިއުފާ ދިނުމަށް ގޮވާލަން. އަޚުލާގެއް ނެތް މީހުން ޖޭޕީން ބޭރުކުރަން ޖެހޭ. ލީޑަރު މިކަމުގައި އަވަސް ނިންމުމެއް ނިންމަވަން ޖެހޭ ކަމަށް އަޅުގަނޑު ދެކެން،" ޖޭޕީގެ ކައުންސިލް ގްރޫޕަށް މެމްބަރަކު ފޮނުއްވި މެސެޖެއްގައި ވިދާޅުވި އެވެ.\nއަލީ ވަހީދުގެ މައްސަލަ ބެލުމަށް ޖޭޕީގެ ކައުންސިލްގެ ބައްދަލުވުމެއް ބާއްވަން އޭނާ ގޮވައިލެއްވި އެވެ.\nAli Waheed ge huthurubasthakun aamunnah suhumeh!\nއަލީ ވަހީދުގެ ހުތުރުބަސްތަކުން އާންމުންނަށް ސިހުމެއް!\nޖުމްހޫރީ ޕާޓީގެ ނައިބު ރައީސް އަދި ކުރީގެ ޓްރާންސްޕޯޓް މިނިސްޓަރު އަމީން އިބްރާހިމް ފޮނުއްވި މެސެޖެއްގައި އެދިވަޑައިގަތީ، އަލީ ވަހީދާ ގުޅޭ ގޮތުން މީޑިއާގައި ދައުރުވާ ވާހަކަތަކުގެ ހަގީގަތް ބެލުމަށެވެ. އެއީ، ޖުމްހޫރީ ޕާޓީގެ ރައީސެއްގެ ގޮތުގައި ހުންނެވި އަލީ ވަހީދުގެ އަސްލު އޯޑިއޯއެއް ނަމަ ވަރަށް ދެރަ ކަމަށް އޭނާ ވިދާޅުވި އެވެ.\nއޯޑިއޯގައި ދައްކާފައިވާ ވާހަކަތަކަކީ ޖޭޕީން ވަކާލާތުކުރާ އުސޫލްތަކާއި އަހުލާގާއި މިންގަނޑުތައް ފަހަނާޅާފައިވާ ވާހަކަތަކެއް ކަަމށް އަމީން ވިދާޅުވި އެވެ. މީގެ އިތުރުން ޕާޓީގެ ލީޑަރު ގާސިމްގެ އަނބިކަނބަލުން ނަހުލާގެ އަގު ވެއްޓޭގޮތަށް އަލީ ވަހީދު ދެއްކެވި ވާހަކަތައް ބަލައިނުގަނެވޭ ކަމަށް އަމީން ވިދާޅުވި އެވެ.\n"އެކަމާ ގުޅިގެން ޕާޓީން ފިޔަވަޅު އަޅަން ޖެހޭނެ ކަމަށް ދެކެން،" އަމީން ވިދާޅުވި އެވެ.\nޖޭޕީގެ ސްލޮޓުގައި މިނިސްޓަރު ކަމުގެ މަގާމުގައި ހުންނެވި އަލީ ވަހީދާ މެދު ބޮޑެތި ފާޑުކިއުންތަކެއް އަމާޒުވެފައިވީ ނަަމަވެސް ރަސްމީކޮށް ޖޭޕީން އަދި ވާހަކައެއް ނުދައްކަ އެވެ.\nއެކި ކަންކަމާ ގުޅުވައި އަލީ ވަހީދު ވާހަކަ ދެއްކެވި އޯޑިއޯގައި އެންމެ ހުތުރުކޮށް، އެއްޗެހި ގޮވީ ހެލްތު މިނިސްޓަރު އަބްދުﷲ އަމީނަށެވެ. އެ ދެ ބޭފުޅުން ވެސް މިނިސްޓަރު ކަމަށް އައްޔަން ކުރެއްވީ ޖުމްހޫރީ ޕާޓީގެ ސްލޮޓުގަ އެވެ. ކޮރޯނާ ވައިރަސް އިން ރައްކާތެރިވުމުގެ ފިޔަވަޅުތައް އެޅިއިރު ވެސް އަމީން ބެއްލެވީ މީޑިއާ ސްޓަންޓްތަކުން މަޝްހޫރުވެ، ކްރެޑިޓް ނެންގެވޭތޯ ކަމަށް އަލީ ވަހީދު ވިދާޅުވި އެވެ. ހެލްތު މިނިސްޓަރެއްގެ ހަގީގީ މަސްއޫލިއްޔަތު އުފުއްލެވީ އަލީ ވަހީދު ކަމަށް ދޭހަވާ ގޮތަށް ފަޚުރުވެރިކަމާ އެކު އަލީ ވަހީދާއި ވާހަކަ ދައްކަވާ އަޑު އިވެ އެވެ.\nއެންމެ ގިނަ ބައެއްގެ ހިތްހަމަނުޖެހުން އަމާޒުވީ މިނިސްޓަރު އައިޝަތު ނަހުލާ އަށް ގުޅުއްވައި ދެއްކެވި ވާހަކަތަކުންނެވެ. ނަހުލާ ގާތު އަލީ ވަހީދު ވިދާޅުވަނީ އޭނާ ގުޅުއްވީ "މިސްވެގެން" ކަމަށެވެ. އިރުއެރީ ކޮން ކޮޅަކުންތޯ ނަހުލާ އައްސަވަ އެވެ. އޭގެ ފަހުން އާއްމުކުރި އޯޑިއޯގައި ނަހުލާ ބަދުނާމުކުރައްވައި ވަރަށް ހުތުރުކޮށް އަލީ ވަހީދު ވާހަކަ ދައްކަވާ އަޑު އިވެ އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ދިވެހި ސަރުކާރު ޓޫރިޒަމް ޖުމްހޫރީ ޕާޓީ އަބްދުﷲ އަމީން، ހެލްތު މިނިސްޓަރު އަލީ ވަހީދު، ކުރީގެ ޓޫރިޒަމް މިނިސްޓަރު އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު\nޓޫރިޒަމް މިނިސްޓަރު އައްޔަން ނުކޮށް މަހެއް ވަނީ!


Viyafaariveringe enme bodu kanboduvumakee market ah dhaan meehun madhuvun - vNews.mv\nވިޔަފާރިވެރިންގެ އެންމެ ބޮޑު ކަންބޮޑުވުމަކީ މާރުކޭޓަށްދާ މީހުން މަދުވުން\nއާމިނަތު ޝަފީޢާ 16 May 2019, 14:24\nރޯދަމަހުގެ ފުރަތަމަ 10 ދުވަސް ނިމުނުއިރު ދަތުރުވެރިންގެ މާރުކޭޓުގައި މުދާ ވަރަށް ބޮޑަށް އިތުރުކަން ފާހަގަކުރެވެ އެވެ. އެހެންނަމަވެސް މާރުކޭޓަށް ވިޔަފާރިކުރަންދާ މީހުން ނިސްބަތުން މަދުކަން ފާހަގަކުރެވެ އެވެ.\nސަބަބެއް ކަމަށް މާރުކޭޓުގައި ވިޔަފާރިކުރާ ފަރާތްތަކުން ބުނަނީ މާލޭގެ އެކި ސަރަހައްދުތަކުގައި މާރުކޭޓުތައް އިތުރުކުރުމެވެ. ވިޔަފާރިވެރިން ބުނާ ގޮތުގައި މާރުކޭޓުތައް އެކި ސަރަހައްދުތަކުގައި އިތުރުކުރުމުން މާލޭގެ މައި މާރުކޭޓް ކަމުގައިވާ ދަތުރުވެރިންގެ މާރުކޭޓަށް ލިބެނީ ވަރަށް ބޮޑު ގެއްލުމެއް ކަމަށެވެ. ގިނަ ފަހަރު ތަކެތި ހަލާކުވެގެން އުކާލަންޖެހޭ ކަމަށްވެސް އެމީހުން ބުނެ އެވެ.\nއެގޮތުން މިއަހަރުގެ ރޯދަ މަހު ދޮންކެޔޮލުގެ ވިޔަފާރި ދަށްވެފައިވާ ކަމަށް ވިޔަފާރިވެރިން ބުނެ އެވެ. އަގުބޮޑުކޮށް ގެންނަ ދޮންކެޔޮ ނުވިކި ހަލާކުވެގެންދާތީ ނުއަގުގައި ވިއްކަންޖެހި ގެއްލުންވަމުންދާ ކަމަށްވސް އެމީހުން ބުނެ އެވެ. ދޮންކެޔޮ ވަކެއްގެ އަގު ބާޒާރުގައި ހުރީ5ރުފިޔާއާއި7ރުފިޔާއާ ދެމެދުގެ އަގެއްގަ އެވެ.


Lanka akee rakaatheri gaumeh: Naib Raees Faisal\nނައިބު ރައީސް ފައިސަލް ނަސީމް އަދި ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު ލަންކާގެ ނޫސްވެރިންނަށް މައުލޫމާތު ދެނީ-- ފޮޓޯ: އެމްޑީޕީ/ ޓްވިޓާ\n"ލަންކާ އަކީ ރައްކާތެރި ގައުމެއް"\nކޮންމެ ދަނޑިވަޅެއްގައި ވެސް ދިވެހިން ތިބޭނީ އަވައްޓެރި ސްރީ ލަންކާއާއެކު ކަމަށާއި، ލަންކާ އަކީ ރައްކާތެރި ގައުމެއް ކަމަށް ރާއްޖެ އިން ބުނެފި އެވެ.\nލަންކާ އަށް ދިން ޓެރަރިސްޓް ހަމަލާތަކަށް ފަހު މިހާރު އެ ގައުމުގައި އަމާންކަން ގާއިމްވެފައިވާކަން ދެއްކުމަށް، ނަޝީދު އާއި އެމްޑީޕީގެ އިސް ވެރިންގެ އިތުރުން ނައިބު ރައީސް ފައިސަލް ނަސީމް މިވަގުތު ހުންނެވީ ލަންކާގަ އެވެ.\nއެ ދަތުރުގައި މިއަދު ނޫސްވެރިންނަށް މައުލޫމާތު ދެއްވަމުން ނައިބު ރައީސް ފައިސަލް ނަސީމާއި، ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވީ ދިވެހިން ތިބޭނީ ލަންކާއާއެކު ކަމަށެވެ.\nނަޝީދު ވިދާޅުވީ ލަންކާއަކީ ނުރައްކާތެރި ތަނެއް ނޫން ކަމަށާއި ހިތާމަވެރި ދަނޑިވަޅުތަކުގައި ވެސް ދިވެހިން ލަންކާގެ ރައްޔިތުންނާއެކު ތިބޭނެ ކަމުގެ ޔަގީންކަން ދެއްވާ ކަމަށެވެ.\nނައިބު ރައީސް ފައިސަލް ނަސީމް ވެސް ވިދާޅުވީ ލަންކާއަކީ އަދިވެސް ރައްކާތެރި ގައުމެއް ކަމަށާއި ލަންކާ އަށް ދާން ފަސްޖެހެންވީ ސަބަބެއް ނެތް ކަމަށެވެ.\nރައީސް ނަޝީދު ވިދާޅުވީ ރާއްޖެ ވެސް ސަލާމަތީ ގޮތުން ސަމާލުވާން ޖެހޭ ކަމަށާއި އެގޮތުން ރާއްޖޭގެ ސަލާމަތީ ބާރުތައް ވަރުގަދަ ކަމަށް ރައީސް ނަޝީދު ވިދާޅުވިއެވެ.\nރާއްޖެއަކީ ރައްކާތެރި ގައުމެއް ކަމަށާއި ރާއްޖޭގެ ސުލްހަ ދެމި އޮންނާނެ ކަމަށް ވެސް ވިދާޅުވި އެވެ. އެގޮތުން ނަޝީދު ވަނީ ރާއްޖެއިން ވަރަށް ރަނގަޅަށް ކަނޑުގެ ސަރަހައްދު ބަލަމުން އަންނަ ކަމަށާއި ލަންކާ އާއި އިންޑިއާއާ ގުޅިގެން އަސްކަރީ ތަމްރީނުތައް ވެސް ކުރަމުންދާކަމަށް ވިދާޅުވެފަ އެވެ.\nއޭގެ އިތުރުން ނަޝީދު ވަނީ ލަންކާ ހަމަލާތަކާއި ގުޅިގެން ރާއްޖޭގެ ފަތުރުވެރިކަމަށް މާބޮޑު އަސަރެއް ނުކުރާ ކަމަށާއި ރާއްޖޭގެ ފަތުރުވެރިކަން ކުރިއަރަމުންދާ ކަމަށް ވެސް ވިދާޅުވެފަ އެވެ.\nރައީސް ނަޝީދު ލަންކާ\nލަންކާ އަކީ ދިވެހިންގެ ތެރެއިން ނުބައިކަން ކުރަން ބޭނުން މީހުން ނުބައިކަން ކުރަންގޮސްތިބޭ ޖަގަހަ އެތަން އަމާންވެފައިއޮން ނަންޖެހޭނެ އެކަން ކުރާބަޔަކަށް އެއީ އެތަނުގެ އަމާންކަން !


AFC ge Jaaga, Eagles ge kaamiyaabeh\nއީގަލްސްގެ ކުޅުންތެރިން މެޗެއްގައި ލަނޑު ޖެހުމަށް އުފާ ފާޅު ކުރަނީ، އަންނަ އަހަރުގެ އޭއެފްސީ ކަޕްގައި އީގަލްސް ވާދަ ކުރާނެ\nދިވެހި ޕްރިމިއާ ލީގްގެ ދެވަނަ ހޯދައިގެން އަންނަ އަހަރުގެ އޭއެފްސީ ކަޕްގެ ކޮލިފިކޭޝަން ޖާގަ ލިބުމަކީ އީގަލްސްގެ ހަޔާތުގައި އެ ޓީމަށް ލިބުނު ބޮޑު ކާމިޔާބެއް ކަމަށް، އެ ކުލަބުން ބުނެފި އެވެ.\nއެފްއޭ ކަޕާއި ޕްރެޒިޑެންޓް ކަޕް ކެންސަލް ކުރުމަށް ފަހު އެފްއޭއެމުން ނިންމާފައި ވަނީ، މި ފަހަރުގެ ސީޒަން އެއްކޮށް ނިންމާލުމަށެވެ. އެގޮތަށް ނިންމުމުން އޭއެފްސީ ކަޕްގެ ކޮލިފިކޭޝަން ޖާގަ، ލީގްގެ ދެ ވަނަ ޓީމަށް ދިނުމަށެވެ. މިއަހަރުގެ ލީގްގެ ދެ ވަނަ އީގަލްސްއިން ހޯދީ 45 ޕޮއިންޓް ހޯދައިގެންނެވެ.\nރާއްޖޭގެ ފުޓްބޯޅައިގައި އާންމު އުސޫލުން އޭއެފްސީ ކަޕްގެ ދެ ވަނަ މަގާމު، މިހާރުގެ ގޮތުންނަމަ، ކޮލިފިކޭޝަންގެ ޖާގަ ލިބޭނީ އެފްއޭ ކަޕްގެ ޗެމްޕިއަން ޓީމަށެވެ. ދިވެހި ޕްރިމިއާ ލީގް ކާމިޔާބު ކުރާ ޓީމުން، އެފްއޭ ކަޕްގެ ޗެމްޕިއަންކަން ވެސް ހޯދައިފިނަމަ އޭއެފްސީ ކަޕްގެ ކޮލިފައިން ޖާގަ ލިބޭނީ، ލީގްގެ ދެ ވަނަ ޓީމަށެވެ. މި ސީޒަންގެ ދެ މުބާރާތް ކެންސަލް ކުރުމަށް ފަހު، އޭއެފްސީ ކަޕްގެ ޖާގަ އާ މެދު އެފްއޭއެމުން ނިންމީ، ކޮލިފައިންގެ ޖާގަ، ލީގްގެ ދެ ވަނަ ހޯދި ކުލަބު އީގަލްސްއަށް ލިބޭ ގޮތަށެވެ. އޭއެފްސީ ކަޕްގެ ސީދާ ޖާގަ ލިބޭނީ ލީގް ޗެމްޕިއަން މާޒިޔާ އަށެވެ.\nލީގްގެ ދެ ވަނައިގައި ނިންމާލުމަކީ، ދިވެހި ލީގްގެ ތާރީހްގައި މިހާތަނަށް އީގަލްސްގެ ތާރީހްގައި އެ ޓީމުން ހޯދި އެންމެ ބޮޑު ކުރި އެރުމެވެ. ލީގްގެ ތިން ވަނަ ބުރު ކުޅުމާމެދު ކުލަބުތަކުން ހިޔާލު ތަފާތުވެފައި ތިބި ވަގަުތު، ތިން ވަނަ ބުރު ކުޅުމަށް އެންމެ ބޮޑަށް ބާރު އެޅީ އީގަލްސް އެވެ. އޭރު ލީގް ކާމިޔާބު ކުރުމަށް އީގަލްސްއަށްވެސް ތަނަވަސް ފުރުސަތެއް އޮތެވެ.\nއެހެންނަމަވެސް، ދެ ވަނަ ބުރުގައި ހީނުކުރާ ކަހަލަ ގޮތަކަށް، ށ. ފޯކައިދޫ އަތުން އީގަލްސް ބަލިވެ. ލީގް ކާމިޔާބު ކުރުމުގެ ފުރުސަތު އީގަލްސް އަށް ހަނި ވި އެވެ. މުޅިން އަމިއްލަ ބާރު ކެނޑުނީ ތިން ވަނަ ބުރުގައި ޓީސީ އަތުން ބަލިވުމުންނެވެ. އޭރު މާޒިޔާއިން އޮތީ ތާވަލުގެ އެއް ވަނައިގައި ބޮޑު ލީޑެއް ނަގާފަ އެވެ. އޭގެ ފަހުން އީގަލްސްގެ ކޯޗް މުހައްމަދު ޝިޔާޒު (މޯހަން) ބުނީ އީގަލްސްއަށް މިހާތަނަށް ލީގްގެ ދެ ވަނައިގައި ނިންމާލެވިފައި ނެތް ކަމަށާއި އޭނާ އަށް އެކަން ކުރެވިއްޖެނަމަ އެއީ ކުލަބަށް ކާމިޔާބަކަށް ވާނެ ކަމަށެވެ.\n"މިހާރު މިހުރީ ދެ ވަނައިގައި ނިންމާލުން، މިހާތާނަށް އީގަލްސްއަށް ދެ ވަނައިގައި ނިންމާލެވިފައި ވާހެނެއް ހީއެއް ނުވެ، އެ މަގާމުގައި ނިންމާލުން މިހާރު ޓާގެޓަކީ." މޯހަން އޭރު ބުނެފައި ވެއެވެ.\nއޭއެފްސީގެ ޖާގަ ލިބުމުން އީގަލްސް އާންމު ކުރި ޕޯސްޓް\nއީގަލްސްއިން މިއަދު ބުނެފައި ވަނީ، އޭއެފްސީ ކަޕްގެ ދޮރު އެޓީމަށް ތަނަވަސް ވެގެންް ދިއުމަކީ އެ ޓީމަށް ލިބުނު ކާމިޔާބެއް ކަމަށާއި، ލީގްގެ ދެ ވަނަ މަގާމަށް އެ ތީމު ގެންގޮސް ދިނުމުގައި ކުޅުންތެރިންނާއި އޮފިޝަލުންގެ މަސައްކަތް ފާހަގަ ކުރާ ކަމަށެވެ.\nރާއްޖެއަށް އައި ފަތުރުވެރިއެއްގެ ގައިން، ކޮވިޑް-19 ފެނުމުން މިމަހުގެ 10 ވަނަ ދުވަހު އާންމު ހަރަކާތްތަކާއި ކުޅިވަރު މުބާރާތްތައް މަޑުޖައްސާލީ ސަރުކާރުން އެންގުމުންނެވެ. އޭރު އެފްއޭއެމުން ބުނީ އެޗްޕީއޭ މަޝްވަރާ ކުރުމަށް ފަހު އާ ތާރީހްތައް ކަނޑައެޅުމެގެ މަޝްވަރާއަށް މި މަހުގެ 28 ވަނަ (މިދިޔަ ހޮނިހިރު) ދުވަހަށް ފަހު ކުލަބުތަކާ ބައްދަލު ކުރާނެ ކަމަށެވެ. ރޭ ނެރުނު ބަޔާނުގައި އެފްއޭއެމުން ބުނެފައި ވަނީ، އެންމެ ޓޮޕް ޑިވިޝަންގެ ފުޓްބޯޅަ ސީޒަން ނިންމާލި ނަމަވެސް، ތިން ވަނަ ޑިވިޝަން މުބާރާތާއި ޖަޒީރާ ޗެމްޕިއަންޝިޕް ބޭއްވާނެ ކަމަށާއި އަދި އެ ދެމުބާރާތުގެ ތާރީހްތައް ފަހުން އިއުލާން ކުރާނެ ކަމަށެވެ.\nޑޮމެސްޓިކް ފުޓްބޯޅަ ސީޒަން ނިންމާލި ނަމަވެސް، އޭއެފްސީ ކަޕްގައި ރާއްޖޭގެ މާޒިޔާ އާއި ޓީސީ ސްޕޯޓްސް ކުލަބު ވާދަ ކުރާނެ އެވެ. މިހާރު ކޮވިޑް-19 ގެ އުނދަގޫ ދަނޑިވަޅުގައި 2020/2021 ގެ ސީޒަން، ޖޫން މަހު ފެށޭނެތޯ ބުނަން އަދި ނޭންގެ އެވެ.\nދިވެހި ޕްރެމިއާ ލީގް އެފްއޭއެމް އީގަލްސް + އޭއެފްސީ ކަޕް ކޮވިޑް-19


whistleblow Kuraa Faraaiythah Rahkaatheri Kurumuge Bill Balaigane Committee Ah Fonuvaifi - Vaguthu\n4 މަސް ކުރިން ( ޖުލައި 17, 2019 )\nވިސްލްބްލޯކުރާ ފަރާތްތައް ރައްކާތެރިކަމާއި ހިމާޔަތްދޭ ބިލު ރައްޔިތުންގެ މަޖިލީހަށް ބަލައިގަނެ ދިރާސާ ކުރުމަށް މިނިވަން މުވައްސަސާތަކާ ބެހޭ ކޮމެޓީއަށް ފޮނުވައިފި އެވެ.\nސަރުކާރުގެ ފަރާތުން ގަލޮޅު އުތުރު ދާއިރާގެ މެމްބަރު އަދި ރައްޔިތުންގެ މަޖިލީހުގެ ނައިބުރައީސާ އިވާ އަބްދުﷲ ހުށަހެޅުއްވި މި ބިލު ބަލައިގަތުމަށް ފާސްވީ ވޯޓުގައި ބައިވެރި 75 މެމްބަރުންގެ އިއްތިފާގުންނެވެ.\nވިސިލްބްލޯކުރާ ފަރާތްތައް ރައްކާތެރިކުރުމުގެ ބިލަކީ ދައުލަތުގެ އިދާރާތަކާއި އަމިއްލަ ފަރާތްތަކުގައި ހިނގާ ކޮރަޕްޝަނާއި އެނޫންވެސް ނޭދެވޭ އަމަލުތައް ހުއްޓުވުމުގެ ބޭނުމުގައި ހުށަހަޅާފައިވާ ބިލެކެވެ.\nމީގެ އިތުރުން ދެފުށް ފެންނަ ޖަވާބުދާރީ ކުރުވަނިވި އަދި ނަޒާހަތްތެރި ސަގާފަތެއް އަށަގެންނެވުމަށްޓަކައި އެފަދަ ނޭދެވޭ އަމަލުތައް ހިންގާ ފަރާތްތަކުގެ މައުލޫމާތު ހާމަ ކުރުމުގައި އަމަލު ކުރާނެ އުސޫލުތައް ކަނޑައެޅުމާއި ވިސިލްބްލޯ ކުރާ ފަރާތްތަކަށް ލިބިދޭންޖެހޭ ރައްކާތެރިކަން ހޯދައިދިނުން ފަދަ ކަންކަމަށް ގާނޫނީ އޮނިގަނޑު ގާއިމް ކުރުން ކަމަށް ބަޔާންކޮށްފައި ވެއެވެ.\nވިސިލްބްލޯ ކުރާ ފަރާތްތަކަށް ހިމާޔަތާއި ރައްކާތެރިކަން ދިނުމަށް ގާނޫނެއް ހެއްދެވުމަކީ ރައީސުލްޖުމްހޫރިއްޔާގެ ރިޔާސީ ވައުދެކެވެ.\nޖުލައި 17, 2019 22:06\nމަހަކު 80 ހާސްރުފިޔާ ރައްޔިތުންގެ ބައިތުލް މާލުން ފަރިއްކުޅުއްވައިގެން ތިބެ ގުއިތަފާލުގައި ދަނޑިން ތެޅުންވެސް މާރަނގަޅުވާނެ ސައިފުރަސްގެފާނު ވާހަކައިގަ އަންނަ ކަހަލަ ޚިޔާލީ ނަންނަމުގެ މައްޗަށް ބިލް ފާސްކޮށް ވަގުތު ނަގާލުމަށްވުރެ !! . ބިލް ނެތިގެން ގާނޫނު ނެތިގެންތަ މި ރާއްޖޭގެ ރައްޔިތުން ބިކަވަމުން މިދަނީ .. އިޚްލާސްތެރިކަން ނެތް ތަނެއްގަ ބިލަކުން ނުވަތަ ޤާނޫނަކުން ކުރާނެ ފައިދާއެއް ނޯންނާނެ . ޤުރްްއާނުގަ ނެތީތަ ތެދުބުނާ މީހާ ޙިމާޔަތް ކޮށްދޭން އަންގަވާފަ ؟ . ދެން އިތުރަށް ކޮން ގޫފާލި ވާހަކައެއް\nޖުލައި 17, 2019 23:38\nތިޔަ ބިލަކީ ޑަބަލް އެޖްޑު ސުވޯޑަކައްވާނެ.. ތި ބިލުން ސަލާމަތް ނުވެގެން އެމްޑީޕީއިން މި ދައުރުގައި ގަނަތެޅޭނެއެވެ.\nޖުލައި 18, 2019 07:18\nއޭ އީވާއެވެ. ކަލޭގެ ކިތަންމެ މުއްސަންޖަސްވެސް ކަލޭވެސް ނިމިގެން ދާނީ ހަމަ ފަސްގަނޑު ދަށަށެވެ. ކަށްވަޅުގައި ސުވާލުކުރައްވާނެއެވެ. ތިގޮތަށް ފިރިހެން ހެދިގެން މާ ކުޅަދާނަ ޝަޚުޝަކަށްވެގެން ރަނގަޅަށް އައުރަ ނިވާނުކޮށް ތިއުޅެނީ ކިހާދުވަހަކު ދުނިޔޭގައި ހުންނާނަމޭ ހިތާހެއްޔެވެ. އަޖަލުވަނީ އަދުތޯ މާދަންނޫންކަމެއް ނޭނގެއެވެ. އަންހެނުން އުޅެންވާ ގޮތުގެ ފިޠުތަރުން ބޭރުވެ އަބަދާައި އަބަދު މާ ދޫހެލޭ މީހަކަށްވެ ބައިސާބުނުން ހުއްޓާލައި ރަނގަޅު އަންހެންވަންތަ ދިރިއުޅުމެއް އުޅޭށެވެ. ލިބިފައިވާ ތަނަވަސްކަމަުން ނިކަމެތިންނަށް ފޯރުކޮށްލަދީ ނިކަން ލޮބުވެތި މަޑުމައިތުރި ދިރިއުޅުމެއް އުޅެބަލާށެވެ. ކަނބުލޯގެ ޙަޔާތް އަބަދު ތިގޮތުގައި ދުއްވާ ނުލާށެވެ.\nޖުލައި 18, 2019 08:32\nވޮލީބޯލް ކުޅޭފަރާތްތަކަށްވެސް ރައްކާތެރިކަން ދޭންވާނެ\nޖުލައި 18, 2019 12:08\nތިޔަ ބިލް އަވަސްކޮއް ފާސްކޮއްލާ ތިޔަބޭފުޅުންގެ ވަރައް ގިނަކަންކަން ފަޅާއަރާ ހިސާބުން ތިޔަ ގާނޫނު އުވާލާނެ\nޖުލައި 18, 2019 15:42\nޢޭ އުޚްތާ އެވެ. ! އޭއި ކަމބުލޯ އީވާ އެވެ. .ތިޔަ ގޮތަށް ވަރުގަދަ ފިރިހެނަކާ ވައްތަރުވާ ގޮތަށް ހެދުން އެޅުން ހުއްޓާށެވެ. ކަމބުލޮ ޅައިރުގައި މަންމަ އުޅުނުގޮތް ހަދާންނެތީހޭ މަންޖޭ . މިހާރު ބޯކުރު ފިރިހެނަކާ ތިޔަ ވައްތަރު ވީ އެއް ނޫންހޭ . ތިޔަހެން އުޅުނީމާ ސާބެޔަށްވެސް ހީވާނީ އެއްޖިންސުން ކައިވެނި ކުރެވިގެން އުޅޭހެން . އުޚްތާ އަވަސް ގޮތަކަށް ތިކަން ހުއްޓަން އުޅޭ\nޖުލައި 19, 2019 19:12\nހަމަ ހުވާ ފޮޓޯ ފެނިފަ ފުރަތަމަ މަހީކުރީ ސްކޫލެއްގެ ކްލާސްރޫމެއް ކަމަށް.


އަތޮޅު ކައުންސިލަށް އިންތިޚާބުވެ ވަޑައިގެންނެވި ކައުންސިލަރުންނަށް މަޢުލޫމާތު ދިނުން | Halif Atoll\nއަތޮޅު ކައުންސިލަށް އިންތިޚާބުވެ ވަޑައިގެންނެވި ކައުންސިލަރުންނަށް މަޢުލޫމާތު ދިނުން\nPosted on May 23, 2017 by Ahmed Naseer\nކުރިއަށްއޮތް3އަހަރު ދުވަހަށް ހއ. އަތޮޅު ކައުންސިލަށް އިންތިޚާބުވެވަޑައިގެންނެވި އަތޮޅު ކައުންސިލަރުންނަށް އިންތިގާލީ މަރުޙަލާގައި މަޢުލޫމާތު ދިނުމުގެ ބައްދަލުވުމެއް ހއ. އަތޮޅު ކައުންސިލް އިދާރާގައި ބާއްވައިފިއެވެ. މި ބައްދަލުވުމުގައި އަލަށް އިންތިޚާބުވެ ވަޑައިގެންނެވި ކައުންސިލަރުންނާއި މިދައުރުގެ ބައެއް ކައުންސިލަރުން ބައިވެރިވެ ވަޑައިގެންނެވިއެވެ.\nމި ބައްދަލުވުން ތަޢާރަފްކޮށްދެއްވީ އަތޮޅު ކައުންސިލްގެ މިދައުރުގެ ރައީސް އަލްފާޟިލް މުޙައްމަދު ރަޝީދެވެ. މީގެއިތުރުން އަތޮޅު ކައުންސިލްގެ ޑިރެކްޓަރ ޖެނެރަލް ޢަބްދުﷲ ޝަފީޤުވެސް ބައްދަލުވުމާބެހޭގޮތުން ވާހަކަ ދެއްކެވިއެވެ.\nމިބައްދަލުވުމުގައި އަތޮޅާބެހޭ މަޢުލޫމާތު ހިމެނޭ ޕްރެޒެންޓޭޝަން ހުށަހަޅުއްވައި ދެއްވީ ޑިރެކްޓަރ ޢަބްދުﷲ ނަޢީމެވެ. އަތޮޅު ކައުންސިލަށް އަލަށް ވަޑައިގެންނެވި ބޭފުޅުންނަށް އަތޮޅާބެހޭ މަޢުލޫމާތު ހިމެނޭ ފޮތް ޙަވާލުކުރުންވެސް މި ބައްދަލުވުމުގައި އޮތެވެ.\nދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނަށް ގެނެވިފައިވާ ބަދަލުގެ ސަބަބުން ކުރިއަށްއޮތް ތިންއަހަރަށް އިންތިޚާބުވެފައިވާ ކައުންސިލްގައި ( އަތޮޅު ކައުންސިލްގައި ) ތިއްބަވަނީ5ކައުންސިލަރުންނެވެ. އެއީ އިދާރީ ކޮންމެ ދާއިރާއަކުން ކައުންސިލަރެކެވެ. ހުސްވި ދެވަނަ ދައުރުގައި ތިއްބެވީ 10 ކައުންސިލަރުންނެވެ. އެއީ ކޮންމެ ދާއިރާއަކުން2ކައުންސިލަރުންނެވެ.


COVID ge2vana raalhugai India ge 10 million meehunge vazeefa gellifaivey | Atoll News\nކޯވިޑްގެ ދެ ވަނަ ރާޅުގައި އިންޑިއާގެ 10 މިލިއަން މީހުންގެ ވަޒީފާ ގެއްލިފަވޭ\nކޯވިޑްގައި އިންޑިއާގެ 10 މިލިއަން މީހުންގެ ވަޒީފާ ގެއްލިފައިވޭ --\nޝާއިޢުކުރީ: ފާޠިމަތު ފާޒިހާ ޖޫން 1, 2021, 07:10\nދުނިޔޭގައި އެންމެ ނުރައްކާތެރި ހާލަތުގައި އޮތް އިންޑިއާގައި ކޯވިޑާއި ހެދި މިވަގުތު ވަޒީފާނެތް 10، މިލިއަން މީހުން އެބަތިބި ކަމަށް ދިރާސާއަކުން ދައްކައިފި އެވެ.\nމިދިޔަ އަހަރު ދުނިޔޭގެ އެހެން ގައުމުތަކެކޭ އެއްގޮތަށް ކޯވިޑް ފެތުރެން ފެށުމުން އިންޑިއާއިން ވަނީ ގައުމު ލޮކްޑައުންކޮށް ވައިރަސް ފެތުރުން ކޮންޓްރޯލްް ކުރުމަށް މަސައްކަތްތަކެއް ކޮށްފައި އެވެ. ގައުމު އަލުން ހުޅުވާލުމާއި އެކު އާބާދީ ބޮޑު އިންޑިއާގައި މީހުންގެ ހަރަކާތްތެރިވުން އިތުރުވެ ބޮޑެތި ހަފްލާތަކާއި ހަރަކާތްތައް ބާއްވަން ފެށުމާއި އެކު ކޯވިޑްގެ ދެވަނަ ރާޅު ބިންދާލީ މި އަހަރުގެ ކުރީ ކޮޅު އެވެ.\nސެންޓާ ފޯ މޮނިޓަރިން އިންޑިއަން އިކޮނޮމީން (ސީއެމްއައިއީ) އިން ކޮށްފައިވާ ދިރާސާއަކަށް ފަހު ނެރުނު ރިޕޯޓުގައި ބުނެފައިވަނީ މިއަހަރުގެ މިހާތަނަށް ކޯވިޑްގެ ސަބަބުން 10، މިލިއަން އަދި މިދިޔަ އަހަރާއި އެކު އެއް ކްރޯޑް މީހުންގެ ވަޒީފާ ގެއްލިފައިވާ ކަމަށެވެ. އަދި 97 ޕަސެންޓު ގޭބިސީތަކަށް ލިބެމުން އައި އާމްދަނީ މިދިޔަ އަހަރުން ފެށިގެން ދަށްވެފައިވާ ކަމަށެވެ.\nމިހާރުވެސް ކޯވިޑް ކޮންޓްރޯލްް ކުރުމަށް ބޮޑެތި ސްޓޭޓްތައް ލޮކްޑައުންކޮށްފައިވާ އިންޑިއާގައި އެއް މަހުން އަނެއް މަހަށް ވަޒީފާ ނެތް މީހުންގެ އަދަދު ދަނީ އިތުރުވަމުންނެވެ. އެގޮތުން މިދިޔަ އޭޕްރިމް މަހު ވަޒީފާ ނެތް މީހުންގެ އަދަދު އަށް ޕަސެންޓު ދަށްވެފައިވާއިރު މެއި މަހު އެ އަދަދު 12 ޕަސެންޓަށް އިތުރުވާނެ ކަމަށް ލަފާކޮށްފައިވަނިކޮށް ވަޒިފާ ނެތް މީހުންގެ އަދަދު ވަނީ 23 ޕަސެންޓަށް އިތުރުވެފަ އެވެ.\nސީއެމްއައިއީގެ ރިޕޯޓުގައި ބުނެފައިވާ ގޮތުގައި އިންޑިއާގެ އިކޮނޮމީ ހުޅުވާލުމުން ވަޒީފާ ނެތް މީހުންގެ އަދަދަށް ބަދަލު އަންނަން ފަށާނެއެވެ. އެކަމަކު އިންޑިއާގައި އެންމެ ގިނަ ބަޔަކު މަސައްކަތް ކުރާ އާދައިގެ ރަސްމީ ނޫން މަސައްކަތްތައް ފެށޭނެ ގޮތެއް ކޯވިޑްގެ ސަބަބުން ނެތުމުން ވަޒީފާ ގެއްލިފައިވާ އާބާދީގެ ބޮޑު ބަޔަކަށް އަނބުރާ އެފަދަ ވަޒީފާތައް ލިބެން އަހަރަކަށްވުރެ ގިނަ ދުވަސް ނަގާނެ އެވެ.\nއެ ދިރާސާގައި ބައިވެރިވި އާއިލާތަކުގެ ތެރެއިން ކޯވިޑާއި ގުޅިގެން އާންދަނީ އިތުރުވެފައިވާ ކަމަށް ބުނެފައިވަނީ އެންމެ ތިން ޕަސެންޓެވެ. 55 ޕަސެންޓު އާއިލާގެ އާމްދަނީ ކޯވިޑްގެ ސަބަބުން ދަށްވެދައިވާ ކަމަށް ބުނެފައިވާއިރު 42 ޕަސެންޓު މީހުން ބުނެފައިވަނީ ކުރިން ލިބެމުން ދިޔަ އާމްދަނީ މިހާރުވެސް ލިބެމުންދާ ކަމަށެވެ.\nއެ ދިރާސާ ހަދާފައިވަނީ މި އަހަރާއި މިދިޔަ އަހަރު ކޯވިޑްގެ ހާލަތާއި ގުޅޭގޮތުން 1.75 ލައްކަ ގޭގޭގައި ދިރިއުޅޭ މީހުން މެދުވެރިކޮށް ހޯދާފައިވާ މައުލޫމާތުތަކަށް ބަލައިގެންނެވެ.


Gaanoonee column - council thakuga anmudhanee hoadhun\nގާނޫނީ ކޮލަމް - ކައުންސިލްތަކުން އާމްދަނީ ހޯދުން\nކޮންމެ ރަށަކަށްވެސް، ނުވަތަ ދާއިރާއަކަށްވެސް އުމްރާނީ ތަރައްޤީ ގެނައުމާ، ރައްޔިތުންގެ ބޭނުންތައް ފުއްދައިދިނުމުގެ މަސްޢޫލިއްޔަތާއި ޒިންމާ އުފުލަންޖެހޭ ފަރާތަކީ، އެރަށެއް ނުވަތަ އެދާއިރާއެއް ނިސްބަތްވާ ކައުންސިލުތަކެވެ. އެގޮތުން އެރަށެއްގެ، ނުވަތަ އެދާއިރާއެއްގެ މާލިއްޔަތު ރަނގަޅަށް ބެލެހެއްޓުމަކީ، ޤާނޫނީ ގޮތުން އެކައުންސިލެއްގެ ޒިންމާއެކެވެ.\nމިއަދު، ކައުންސިލްތަކަށް އިތުރު ބާރުތަކެއް ލިބިގެން ގޮސްފައިވާކަމީ ދެބަސްވެވެންނެތް ޙަޤީޤަތެކެވެ. އެގޮތުން އެރަށެއްގެ، ނުވަތަ އެދާއިރާއެއްގެ، އުމްރާނީ އަދި އިޖްތިމާޢީ ތަރައްޤީއަށް ބޭނުންވާ ފައިސާ، ކައުންސިލުތަކުގެ ބެލުމުގެ ދަށުގައިހުރި މުދާ ވިއްކައިގެން، ނުވަތަ އާމްދަނީ ހޯދުމުގެ ގޮތުން ކައުންސިލްތަކުންދޭ ޚިދުމަތްތަކަށް ފީއެއް ނަގައިގެން، ނުވަތަ ކުއްޔެއް ނަގައިގެން ކަމުގައިވިޔަސް، ކައުންސިލްތަކަށް އާމްދަނީ ހޯދޭނެ މަގުތައްވަނީ ޤާނޫނުން ފަހިކޮށްދީފައެވެ.\nކައުންސިލުތަކުން ހިންގާ މަޝްރޫޢުތަކަށް ފައިސާ ހޯދިދާނެ ގޮތްތައް ބަލާލަމާތޯއެވެ.\nކައުންސިލުތަކުން ފީ އަދި ކުލިނެގުން\nކައުންސިލުގެ ބަޖެޓަށް، ނުވަތަ ރަށުގެ މާލިއްޔަތަށް ފައިސާ ހޯދިދާނެ އެއްގޮތަކީ، ކައުންސިލުތަކުންދޭ ޚިދުމަތްތަކަށް ފީއެއް ނުވަތަ ކުއްޔެއް ކަނޑައަޅާ، އެ ފީ ނުވަތަ ކުލި ނެގުމެވެ. މިސާލަކަށް ރަށުގެ ނުވަތަ ދާއިރާގައި އުފެދޭ ކުނި ޖަމާކޮށް، ރައްކާތެރިގޮތުގައި ނައްތާލުމަކީ ކައުންސިލުން ފޯރުކޮށްދޭ ޚިދުމަތެއްނަމަ، އެޚިދުމަތް ފޯރުކޮށްދެވޭ މީހުންގެ އަތުން ކޮންމެ މަހަކު ފީ އެއް ނެގިދާނެއެވެ. އަދި އެ ރަށުގައި ރަޖިސްޓްރީކޮށްފައިވާ އެއްގަމާއި ކަނޑުގެ އުޅަނދުފަހަރުން، އަހަރަކު އެއްފަހަރު ފީ އެއްގެ ގޮތުގައި ނަގާ ފައިސާއާއި، ނުވަތަ ކައުންސިލުގެ ޢިމާރާތްތަކާއި މުދާ ކުއްޔަށް ދޫކޮށް ލިބޭ ފައިސާއަކީވެސް، ކައުންސިލުގެ ބަޖެޓަށް ވަންނަ ފައިސާއަށްވާނެއެވެ.\nކައުންސިލުތަކަށް ލިބޭ ހިލޭ އެހީ\nކައުންސިލުގެ އިޚްތިޞާޞްގެ ތެރޭގައި ހިމެނޭ ބިމާއި، ފަޅާއި އަދި ފަރުގެ ސަރަޙައްދުތަކުގެ ކުލީގެ ގޮތުގައި ދަޢުލަތަށް ލިބޭ އާމްދަނީގެ 40% ފައިސާއަކީ، ދަޢުލަތުން ކައުންސިލްތަކަށް ދޭންވާނެ ފައިސާއެކެވެ. ސަރުކާރުން ކަނޑައަޅާ ދަޢުލަތުގެ ބަޖެޓު ފާސްވުމުން، އެ ފާސްވި ބަޖެޓާ އެއްގޮތަށް، އެއަހަރަކަށް އާމްދަނީގެ ގޮތުގައި އަންދާޒާކުރާ މިންވަރުން މަދުވެގެން 5% ފައިސާއަކީ، ދަޢުލަތުން ކައުންސިލްތަކަށް ދޭންވާނޭ ފައިސާއެކެވެ. މިފައިސާ ކައުންސިލުތަކަށް ދަޢުލަތުން ދޫކުރާނީ، މިނިސްޓްރީ އޮފް ފިނޭންސްއިން ޤާނޫނުގެ ދަށުން އެކުލަވާލާފައިވާ އުޞޫލެއްގެމަތިން، ދިވެހިރާއްޖޭގެ ހުރިހާ ކައުންސިލަކަށް ބެހިގެންދާގޮތަށެވެ.\nކައުންސިލުތަކަށް މާލީ އިދާރާތަކުން ލޯނު ހޯދުން\nރާއްޖޭގައި ޤާއިމުކޮށްފައިވާ ބޭންކުތަކުންނާއި، އެހެނިހެން މާލީ އިދާރާތަކުން ލޯނު ނެގުމަކީ، ކައުންސިލުގެ ބަޖެޓަށް ނުވަތަ ރަށުގެ މާލިއްޔަތަށް ފައިސާ ހޯދިދާނެ ގޮތެކެވެ.\nމި ފުރުޞަތުގެ ސަބަބުން، މުޖުތަމަޢުއަށް ފައިދާވާނެ މަޝްރޫޢުތަކަށް ފައިސާ ހޯދޭނެ ފަސޭހަމަގެއް ޤާނޫނުން ފަހިކޮށްދިން ނަމަވެސް، ލޯނު ނެގުމުގެ މަރުޙަލާ ފަށަންވާނީ، ކައުންސިލުން އެކަމުގެ ޕްރޮޕޯސަލް ފިނޭންސް މިނިސްޓްރީއަށް ހުށަހަޅައިގެންނެވެ. ލޯނު ނެގުމަށްފަހު، އެ ލޯނަށް ދައްކަންޖެހޭ ފައިސާ ކުރިއަށް އޮންނަ އަހަރަށް ލަފާކުރާ ކައުންސިލުގެ ބަޖެޓްގައި ހިމަނަންވާނެއެވެ.\nކައުންސިލަކުން އެހެން ކައުންސިލަކަށް ލޯނު ދިނުން\nއެއް ކައުންސިލުން އެހެން ކައުންސިލަކުން ލޯނެއް ނެގުމަކީވެސް ކައުންސިލުގެ ބަޖެޓަށް، ނުވަތަ ރަށުގެ މާލިއްޔަތަށް ފައިސާ ހޯދިދާނެގޮތެކެވެ. މިސާލަކަށް ކައުންސިލަކުން އެރަށެއްގެ މަގުތަށް ތަރައްޤީ ކުރުމަށް ލަފާކުރި ބަޖެއްޓަށްވުރެ ބޮޑު ބަޖެޓެއް ބޭނުންވާނަމަ، އެހެން ކައުންސިލްއަކުން ލޯނެއްގެ ގޮތުގައި، އިތުރުވާ ބަޖެޓަށް ވާވަރަށް ފައިސާ ހޯދުމުގެ ފުރުސަތު ޤާނޫނުން ފަހިކޮށްދީފައިވެއެވެ. އެހެންނަމަވެސް، މިފަދަ މުޢާމަލާތެއް ކުރާކަމުގައި ވަނީނަމަ، ލޯކަލް ގަވަރމަންޓް އޮތޯރިޓީއަށް އެކަމެއް ޙިއްސާކުރަންވާނެއެވެ.\nކައުންސިލުތަކުން ވިޔަފާރިކޮށްގެން އެ ކައުންސިލުތަކުގެ މާލިއްޔަތަށް ފައިސާ ހޯދުމުގެ ފުރުޞަތު ޤާނޫނުންވަނީ ފަހިކޮށްދީފައެވެ. އެގޮތުން ކައުންސިލަކުން، ނުވަތަ ގިނަ ކައުންސިލުތަކެއް އެކުވެގެން ކުންފުންޏެއް އުފައްދާ ވިޔަފާރި ކުރެވިދާނެއެވެ. މީގެ އިތުރުން، އަމިއްލަ ފަރާތަކުން ހިންގާ ވިޔަފާރިއެއްގައި %20 ހިއްސާއަށްވުރެ އިތުރުނުވާ ގޮތުގެމަތިން، ހިއްޞާދާރެއްގެ ގޮތުގައި ކައުންސިލުތަކަށް ބައިވެރިވެ، ވިޔަފާރި ހިންގުމުގެ ފުރުޞަތުވެސްވަނީ ލިބިފައެވެ.\nކޮންމެ ކައުންސިލަކަށްވެސް ނިސްބަތްވާ ރަށް، ނުވަތަ އިދާރާތައް އިޤްތިޞާދީ ގޮތުންނާއި އިޖްތިމާޢީ ގޮތުން ކުރިއެރުވުމުގެ އެންމެ މުހިންމު ޒިންމާ އަދާކުރާނީ އެކައުންސިލަކުންނެވެ. އެހެންކަމަށްވާއިރު، އެފަދަ ތަރައްޤީތައް ޙާސިލްކުރުމަށް އެކުލަވާލާފައިވާ މަޝްރޫޢުތައް، ނުވަތަ ހަރަކާތްތައް އިންތިޒާމްކޮށް ހިންގޭނީ، އެކައުންސިލެއްގެ މާލިއްޔަތުގައި ފައިސާ ހުރެގެންނެވެ. ކައުންސިލްތަކުން އާމްދަނީ ހޯދުމަށް ޤާނޫނުން ފަހިކޮށްދީފައިވާ މަގުތައްހުރެ، ކުރިއަށްދާންވީ ގޮތް ރަނގަޅަށް ދެނެގަނެގެންނެވެ.


Hih muskulhi nuvanee keehvve?\nހިތް މުސްކުޅި ނުވަނީ ކީއްވެ؟\nމީހުން ބުނެ އުޅެއެއް ނޫން ހެއްޔެވެ؟ ތިމަންނާމެންގެ ބޭރުފުށަށް މުސްކުޅިކަން ވެރިވެ ބޮލުގައި ނުރަޖަހައި ބޮލުން ފަތް ވެރުނަސް ހިތެއް މުސްކުޅިއެއް ނުވެ އެވެ.\nއާންމުކޮށް މިހެން ބުނެ އުޅެނީ އުމުރުން ސާޅީހުން މައްޗަށް ގޮސްފައި ތިބޭ ފިރިހެނުންނެވެ. އެކަމަކު 40 އަހަރުން މައްޗަށް ގޮސްގެން ހިތަށާއި މޫނު މައްޗަށް އަދި މުޅި ސިފަ އަށް 21 އަހަރުގެ ޒުވާންކަން އަލުން އައިސްގެން އުޅޭ އަންހެނުން ވެސް މަދެއް ނޫނެވެ.\nއެހެންވީމަ އަންހެނާ އާއި ފިރިހެނާގެ އުމުރަށް އަންނަ ބަދަލުތަކާ އެކު އެމީހުންގެ ހިތަށް އަންނަ ބަދަލުތަކަކީ ކޮބައިތޯ ބަލައިލަމާ ހިނގާށެވެ. ހިތް މުސްކުޅި ނުވަނީ ނުވަތަ އުމުރާ އެއްް ވަރަކަށް ހިތް ވެސް މުސްކުޅިވާ ނަމަ އެކަމުގައި އަންހެނުންނާއި ފިރިހެނުންނާ ދެމެދު އުޅޭ ތަފާތަކީ ވެސް ކޮބައިތޯ ބަލައިލުން ރަނގަޅުވާނެ އެވެ.\nއާ ދިރާސާއަކުން އެނގިފައިވާ ގޮތުން އަންހެނުންނާއި ފިރިހެނުންގެ ހިތް އެމީހުންގެ އުމުރާ އެއްވަރަކަށް މުސްކުޅިވަމުން ދަނީ ދެ ޖިންސަށް ހާއްސަ ސިފަތަކެއްގެ ދަށުންނެވެ. މާނަ އަކީ ފިރިހެން މީހާގެ ހިތް މުސްކުޅި ވަނީ އަންހެން މީހާގެ ހިތް މުސްކުޅިވާ ގޮތަކަށް ނޫނެވެ.\nމިއީ އެމެރިކާގެ ޖޯންސް ހޮޕްކިންސް ޔުނިވާސިޓީ ސްކޫލް އޮފް މެޑިސިންގެ ތަޖުރިބާކާރުންގެ ޓީމަކުން 10 އަހަރު ވަންދެން ގާތްގަނޑަކަށް 3،000 މީހުން ބޭނުންކޮށްގެން ހެދި ދިރާސާއަކަށް ފަހު މެޑިކަލް ޖާނަލް ރޭޑިއޯލޮޖީގައި ޝާއިއުކޮށްފައިވާ ދިރާސާ ރިޕޯޓެކެވެ. އެމެރިކާގެ ހަ ހޮސްޕިޓަލެއްގައި ކުރިއަށް ގެންދިޔަ މި ދިރާސާގައި ބޭނުންކޮށްފައި ވަނީ 54 އަހަރާއި 94 އަހަރާ ދެމެދުގެ އަންހެނުންނާއި ފިރިހެނުންނެވެ.\nއެމީހުންގެ އެމްއާރްއައި ސްކޭން ޓެސްޓްތަކުގެ ނަތީޖާ 10 އަހަރު ވަންދެން ދިރާސާކޮށްފައިވެ އެވެ.\nއެއަށް ފަހު އާންމުކޮށްފައިވާ ރިޕޯޓްގައި ބުނެފައި ވަނީ ދިރާސާ ކުރިއަށް ގެންދިޔަ 10 އަހަރުގެ މުއްދަތުގައި މީގައި ބައިވެރިވި ފިރިހެނުންގެ ހިތުގެ ލެފްޓް ވެންޓްރިކަލް އަށް ގްރާމަށް ބޮޑުވެފައިވާ ކަމަށެވެ. އަދި ހަމަ އެ މުއްދަތުގައި ދިރާސާގެ ބައިވެރިންގެ ތެރޭގައި ތިބި އަންހެނުންގެ ހިތުގެ ލެފްޓް ވެންޓްރިކަލް އިން 1.6 ގްރާމް މަދުވެފައިވާ ކަމަށެވެ.\nހާޓް ބީޓް ނުވަތަ ހިތް ތެޅިލާ ވަގުތުތަކުގައި ހިތުގެ މި ލެފްޓް ވެންޓްރިކަލްގައި ހިފަހައްޓާލެވޭ ލޭގެ މިންވަރު މި މުއްދަތުގެ ތެރޭގައި ދެ ޖިންސުގެ މީހުންގެ މެދުގައި ވެސް މަދުވެފައިވާ ކަމަށް ރިޕޯޓްގައި ބުނެފައިވެ އެވެ. ވަކިން ހާއްސަކޮށް އަންހެނުންގެ ހިތުގައި އެ މައްސަލަ ބޮޑުކަން ރިޕޯޓްގައި ފާހަގަކޮށްފައިވެ އެވެ. އެގޮތުން އަންހެނުންގެ ހިތުގައި ހިފެހެއްޓުނު ލޭގެ މިންވަރުން ތިން މިލިލީޓަރު މަދުވި ކަމަށް ބުނެފައިވެ އެވެ.\nހިތް ހުއްޓުމަކަށް ނުވަތަ ހިތުގެ ހިނގުން އޭގެ ފުރިހަމަ ގޮތުގައި ކުރިއަށް ނުގެންދެވުމަށް މެދުވެރިވާ އެއް ސަބަބަކީ މިއީ އެވެ. ހިތުން ހަށިގަނޑަށް ޕަމްޕުކޮށްދޭ ލޭގެ މިންވަރު މަދުވުމެވެ. ދިރާސާގައި ބައިވެރިވި ތަޖުރިބާކާރުން ބުނެފައި ވަނީ އުމުރުން ދުވަސްވަމުންދާ ވަރަކަށް އަންހެނުންގެ ހިތް އަވަހަށް މުސްކުޅިވެ އޭގެ މަސްތައް ވަޅޯވެ ސައިޒުން ކުޑަވުމުގެ ސަބަބުން ހިތުގެ މައްސަލަ ހައްލުކުރަން އަންހެނުންގެ މެދުގައި އުނދަގޫވާ ކަމަށެވެ.\nއެހެންވީމަ "ހިތް މުސްކުޅިއެއް ނުވެއޭ" ބުނާ އަންހެނުންނަށް ވުރެ މިހެން ބުނާ ފިރިހެނުންގެ އަޑު ގަދައީ ވެސް ސަބަބެއް އޮވެގެނެއް ނޫން ހެއްޔެވެ؟


ޑުރަގުގެ ބޮޑެއް ކަމަށް ބުނާ އަރުޝަދު ދޫކޮށްލި މައްސަލަ އިސްތިއުނާފު ކޮށްފި\nމުއާވިޔަތު އަންވަރު 22 ފެބްރުއަރީ 2021\nމިދިޔަ އަހަރުގެ ޖެނުއަރީ މަހުގެ 30 ވަނަ ދުވަހު ފުލުހުން މާލޭގައި ހިންގި އޮޕަރޭޝަނެއްގައި ހައްޔަރުކުރި ޑުރަގް ނެޓްވޯކެގައި އިސްކޮށް ހުރި ކަމަށް ބުނާ ގދ. ހޯޑެއްދޫ/ އަލޯރާ، އަރުޝަދު ހާލިދު، (24އ) ކުރިމިނަލް ކޯޓުން ދޫކޮށްލި މައްސަލަ ދައުލަތުން ހައި ކޯޓުގައި އިސްތިއުނާފު ކޮށްފި އެވެ.\nއަރުޝަދު ދޫކޮށްލާފައިވަނީ އޭނާގެ ބަންދު ރިވިއު ކުރުމަށް މިދިޔަ ބުރާސްފަތި ދުވަހު ކުރިމިނަލް ކޯޓުގައި ބޭއްވި އަޑުއެހުމުގަ އެވެ. އެ މައްސަލަ ބައްލަވަނީ ކުރިމިނަލް ކޯޓުގެ ގާޒީ އާދަމް މުހައްމަދު އެވެ.\nއެ މައްސަލަ ޕްރޮސެކިއުޓާ ޖެނެރަލް (ޕީޖީ) އޮފީހުން އިއްޔެ ހައި ކޯޓުގައި އިސްތިއުނާފު ކޮށްފައިވާކަން އެ އޮފީހުގެ މީޑިއާ އޮފިޝަލު އަދި ޕަބްލިކް ޕްރޮސެކިއުޓާ އަހުމަދު ޝަފީއު ވަނީ "ވަން" އަށް ކަށަވަރު ކޮށްދެއްވައިފަ އެވެ.\nނުވަ ކިލޯގެ މަސްތުވާތަކެތީގެ މައްސަލައިގައި އަރުޝަދަށް ދައުލަތުން އުފުލާފައިވަނީ ޑައިމޯފިން ޓްރެފިކް ކުރުމުގެ ދައުވާއެވެ.\nއަރުޝަދާއި އިތުރު ބަޔަކު ގުޅިގެން މަސްތުވާތަކެތި ރާއްޖެ އެތެރެކޮށް އެ ތަކެތި ގެންގުޅެ އަދި ޓްރެފިކުކުރާ ކަމަށް ލިބުނު އިންޓެލިޖެންސް މައުލޫމާތުގެ އަލީގައި ފުލުހުން ހިންގި އޮޕަރޭޝަންގައި ނުވަ ގެއެއް ބަލައި ފާސްކޮށް ނުވަ ކިލޯއަށްވުރެ ގިނަ ހެރޮއިން އާއި ހަތަރު ގުރާމަށްވުރެ ގިނަ ކޮކެއިން އަތުލައިގަތެވެ. އެ މައްސަލައިގައި ގާތްގަނޑަކަށް 4.6 މިލިއަން ރުފިޔާ ވެސް ފުލުހުން ހޯދި އެވެ.\nއަރުޝީފަށް ނެގީ 22/02/2021 11:46\nއެންމެފަހުން އަޕްޑޭޓްކުރީ 22/02/2021 11:46\nއަޙްމަދު ފަޞީޙް 23 މިނެޓު ކުރިން\nއަޙްމަދު ފަޞީޙް 40 މިނެޓު ކުރިން


COLUMN EYDEE: Majlis Raees ge vaahaka Rayithunnaa beerahttehi!\nމަޖިލިސް ރައީސްގެ ވާހަކަ ރައްޔިތުންނާ ބީރައްޓެހި!\nކުރީގެ ރައީސް އަދި މިހާރުގެ ރައްޔިތުންގެ މަޖިލީހުގެ ރައީސް މުހައްމަދު ނަޝީދަކީ ޗެމްޕިއަނެކެވެ. ރައީސް މައުމޫން އަބުދުލްގައްޔޫމްގެ 30 އަހަރުގެ ވެރިކަމަަށް ނިމުން ގެނުވައި ރައްޔިތުންނަށް ބައެއް އަސާސީ މިނިވަންކަން ހޯދައިދޭން އެމަނިކުފާނު ކުރެއްވި މަސައްކަތްޕުޅުން އެމަނިކުފާނަށް ރާއްޖޭގެ ޑެމޮކްރަސީގެ ޗެމްޕިއަންކަން ލިބެ އެވެ. އެ މަސައްކަތުގައި އެތައް ފަހަރަކު ޖަލަށްދާން ޖެހި ވަޑައިގަތެވެ.\nއެތައް އަހަރެއް ވަންދެން ރާއްޖެއިން ބޭރުގައި އަރުވާލެވިގެން ހުންނަވަން ޖެހި ވަޑައިގަތެވެ. އަނިޔާ ލިބި ވަޑައިގެންނެވި އެވެ. އެ ހުރިހާ ކަމެއް އެހެން އޮތަސް އެމަނިކުފާނަސް ވެސް ޑެމޮކްރަސީގައި ފެންނަނީ ވަކި ހިސާބެކެވެ. އެއް މީހުން ބުނާ ގޮތުގައި އެމަނިކުފާނަށް ފެނިވަޑައިގަންނަަވަނީ އެމަނިކުފާނު ބައްލަވަން ބޭނުންފުޅުވާ ހިސާބެވެ. އެހެން ދިމާއެއް ނުބައްލަވަ އެވެ.\nރައީސް ނަޝީދު ރާއްޖެއަށް ޑިމޮކްރަސީ ގެނެސް ދެއްވަން ކުރެއްވި މަސައްކަތަށް ހާސް ޝުކުރު އެބައޮތެވެ. ނަމަވެސް ފަހަކަށް އައިސް ހިނގަމުން މިދާ ކަންކަމުގައި ހާއްސަކޮށް އެމަނިކުފާނުގެ ބަސްމަގު ގެންގުޅުއްވާ ގޮތުން މިވީހާ ދުވަހު އެމަނިކުފާނަށް ސަޕޯޓް ކުރަމުން އައި ބައެއް ފަރާތްތައް ވެސް ތިބީ ނުތަނަވަސްކަމެއްގެ ތެރޭގައި ފޫހިވެފަ އެވެ. ޑިމޮކްރަސީގެ އުސޫލުތަކާއި ހިލާފަށް ރައްޔިތުންގެ މަޖިލީހުގެ ކަންކަން ގެންދަވާ ގޮތުން މަޖިލީހަކީ ވަކި ސަރުކާރެއްގެ ގޮތުގައި ހިންގަވަން އެމަނިކުފާނު މަސައްކަތް ކުރައްވާ ކަމަށް ދެކޭ މީހުންގެ އަދަދު މަދެއް ނޫނެވެ.\nއެމްޑީޕީގެ ވެރިކަމެއް އޮވެ، އެމަނިކުފާނުގެ ޒަމާންވީ އެކުވެރިޔާ ރައީސް އިބްރާހިމް މުހައްމަދު ސޯލިހަށް ސަރުކާރު ހިންގަން ދަތިވާ ގޮތަށް، އެ ސަރުކާރުގެ ބައެެއް ބާރުތައް އަމިއްލަ ފުޅަށް މަޖިލީސް ތެރެއިން ނަންގަވާ، ސަރުކާރާމެދު ރައްޔިތުންގެ މެދުގައި ހިޔާލުތަފާތުވުންތަކެއް އުފައްދަން މަސައްކަތް ކުރަމުންދާތަން ފެންނަން އޮތުމަކީ ޑެމޮކްރަސީގެ އުސޫލުތަކާއި އެއްކޮޅު ކަމަކަށް ވާނެ ހެއްޔެވެ؟\nސަރުކާރުންވެފައިވާ ވައުދުތައް ފުއްދަން ހަދަންޖެހޭ ގާނޫނުތައް ހަދަން ޒަމާނުއްސުރެ ސަރުކާރުން ހުށަހަޅަމުން އައި ބިލްތައް ރައީސް ނަޝީދުގެ ބެއްލެވުމުގެ ދަށުން މަޖިލީހުގައި ޑްރާފްޓް ކުރަން ނިންމެވުން އެއީ ކޮން ކަމެއް ހެއްޔެވެ؟ އެކަމާ ކަނޑައެޅިގެން ދެކޮޅު ހައްދަވާކަން ސަރުކާރުން ހާމަ ކުރުމުން ވެސް އެމަނިކުފާނު ގޮތް ދޫކުރައްވާކަށް ބޭނުންފުޅެއް ނުވެ އެވެ. އެކަމުގައި ވެސް ބެއްލެވީ ރައީސް ސޯލިހަށްވުރެ ކުރި ހޯއްދަވާށެވެ.\nއެފަދަ ބިލްތައް ޑްރާފްޓް ކުރުމުގެ މައްސޫލިއްޔަތު އޮތް ބަންޑާރަ ނައިބު ވެސް ވަނީ އެކަމާއި ކަންބޮޑުވުން ފާޅު ކުރައްވައި، އެކަން އެގޮތަށް ނުކުރަން އެދިވަޑައިގެންފަ އެވެ. ބަންޑާނަ ނައިބު އިބްރާހިމް ރިއްފަތު ވިދާޅުވާ ގޮތުގައި ނަޒާހަތްތެރި މަޖިލީހެއް ނަމަ އެ ފުރުސަތު ދޭނެ އެވެ. އެހިސާބުން އޭނާ ވެސް ވަނީ މަޖިލީހުގެ ނަޒާހަތްތެރިކަމާއި މެދު ސުވާލު އުފައްދާފަ އެވެ.\nރައްޔިތުންގެ މަޖިލީހުގެ މި ދައުރަށް ސަރުކާރުން ހުށަހަޅާނެ ބިލްތައް ސަރުކާރުގެ ފަރާތުން އިއުލާން ކުރުމާއެކު، އޭގެ ތެރެއިން މާލީ ކަންކަން ހިމެނޭ ބިލްތައް ފިޔަވާ ދެން ހުރި ހުރިހާ ބިލެއްގެ މަސައްކަތް ފަށަން ރައީސް ނަޝީދު ވަނީ އެމްޑީޕީގެ ސުޕާ މެޖީރިޓީ އޮންނަ މަޖިލީހުގެ ކޮމިޓީތަކަށް އަންގަވާފަ އެވެ.\nބައެއް ބޭފުޅުން ވިދާޅުވަނީ ރައީސް ނަޝީދުގެ ބޭނުންފުޅަކީ އެ މަސައްކަތް ކުރީ ސަރުކާރުން ނޫން ކަމާއި އެމަނިކުފާނު އިންނަވައިގެން މަޖިލީހުންކަން ރައްޔިތުންނަށް އަންގައިދޭށެވެ. އަދި ސަރުކާރަށް އެއްވެސް ކަމެއް ނުވާކަން ދައްކާށެވެ.\nއަނެއްކޮޅުން ސަރުކާރުގައި ހިމެނޭ އެހެން ޕާޓީތަކުގެ ފަރާތްތަކާއި އެމްޑީޕީގެ މަޖިލިސް ބައެއް ފަހަރު ޖައްސާލަ އެވެ. އެކަންކަން ހުއްޓުވުމުގެ ބަދަލުގައި އެކަމަށް ހިތްވަރުދޭފަދަ މޭރުމަކުން ޗެމްޕިއަނަކު އަމަލު ކުރެއްވުމަކީ ޑިމޮކްރަސީއެއްގައި ރީތި ކަމެއް ނޫނެވެ.\nއެމަނިކުފާނަކީ "ދީނީ މިނިވަންކަން" ހޯއްދަވަން ވަރަށް ބޭނުންފުޅުވާ ބޭފުޅެއްކަން ދޭހަވާ ގޮތަކަށް ފަހަކަށް އައިސް ވަނީ އެތައް ތަނެއްގައި ވާހަކަފުޅު ދައްކަވާފަ އެވެ. މިއީ ކިހާ ބޮޑު މައްސަލައެއް ހެއްުޔެވެ؟\nއެމްޑީއެން އިން ބޭރުން ޖަމާއަތްތަކުން ފަންޑު ހޯދައި ކަނޑައެޅިގެން އިސްލާމްދީނާއި ރަސޫލާއަށް ފުރައްސާރަކޮށް ރަސޫލާގެ ހަދީސްފުޅުތަކާމެދު ޝައްކު އުފައްދައި އެބަސްފުޅުތައް ދޮގު ކޮށް، އިސްލާމީ ޝަރީއަތަކީ އުނި، ޒަމާނަށް ނުފެތޭ އެއްޗެއްކަމުގައި ދައްކައި އިސްރާއާ މިއުރާޖަކީ ފޯކްލޯރެއް ކަމަށް ސިފަކޮށް ނެރުނު ރިޕޯޓްގެ ދިފާއުގައި ރައްޔިތުންގެ މަޖިލީހުގެ ރައީސް ތެދުވެ ވަޑައިގެން ދައްކަވަމުން ގެންދަވާ ވާހަކަ ތަކަކީ ދިވެހިންނަށް ލޭ ކެކޭ އަޑުއަހަން އުނދަގޫ ވާހަކަ ތަކެކެވެ. އެކަން ރައީސް ނަޝީދަށް އެނގިވަޑައި ނުގަންނަވަނީ ހެއްޔެވެ؟\nއެހެން ނަމަވެސް "ޝަރަފުވެރި ކޮށްދޭން" އެ މަނިކުފާނަށް ލިބި ވަޑައިގަންނަވާ ކޮންމެ ފުރުސަތެއްގައި ގެންދަވަނީ އެމްޑީއެން އާއި، ސެކިއުލާ ފިކުރުުގެ މީހުންނަށް ވެސް މި ރާއްޖެއްިން ޖާގަ ދޭން ޖެހޭނެ ކަމަށް ދޭހަވާ ގޮތަށް ދަރިވަރުންނަށް ވެސް މެސެޖްތަކެއް ފޮނުވަމުންނެވެ. އެޑިއުކޭޝަން މިނިސްޓަރަށް އެއްޗެއް ވިދާޅުވާން ކެރިވަޑައި ނުގަތަސް ދިވެހި ރާއްޖޭގައި ދިވެހި ރައްޔިތުންނަށް އެއީ ވަރަށް ބޮޑު ކަމެކެވެ. ދިވެހި ރާއްޖެ އެފަދައިން ބަދަލުކޮށް އެހެން ގައުމިއްޔަތެއްގެ ތެރެއަކަށް ނުގެންދެވޭނެ އެވެ. އެކަން އެހެނެއް ނުވާނެ އެވެ.\nޑިމޮކްރަސީއަކީ ދީނީ މިނިވަންކަން ދިނުން ކަމަށް ދޭހަވާފަދަ މޭރުމަކުން ރައީސް ނަޝީދު ހުއްޓާ ނުލައި ކޮންމެ ދުވަހަކު ވާހަކަފުޅު ދައްކަވަމުން ޓްވީޓް ކުރައްވަމުން ގެންދަވާ ކަމަށް ވާނަމަ ދިވެހި ރައްޔިތުންގެ ހިތުގައި އެމަނިކުފާނަށް އޮތް ލޯބި ފޮހެވިގެންދާން މާގިނަ ދުވަހެއް ދެން ނުނަގާނެ އެވެ.\nސްކޫލެއްގެ ގްރެޖުއޭޝަނެއް ޝަރަފުވެރިކޮށް ދެއްވަން ވަޑައިގެން ސެކިއުލާ ވިސްނުމުގެ މީހުންގެ ދިފާއުގައި އެމަނިކުފާނު ވަނީ ވާހަކަފުޅުދައްކަވާފަ އެވެ. ވަކި ބައެއްގެ ނަން ނުގެންނެވިއަސް ދީނޭ ވިދާޅު ނުވިޔަސް ދެއްކެވި ވާހަކައިން އެއީ ކޮން ބައެއްކަން ކޮން ވާހަކައެއްކަން ހަމަ ބުއްދީގައި ތިބި ބަޔަކަށް އެނގޭނެ އެވެ. ހިޔާލު ތަފާތުވާ މީހުންނާއި އެއް މުޖުތަމައުއެއްގައި ދިވެހިން އުޅެން ދަސްކުރަަން ވެއްޖެ ކަމާއި، އެހެން ނޫންނަމަ މާލެ ހަނގުރާމައިގެ މައިދާނަކަށް ބަދަލުވެގެން ހިނގައިދާނެ ކަމަށް ވިދާޅުވެ ދެއްވި އިންޒާރަކީ، ކޮން ވާހަކަ އެއްކަން އެންމެނަށް އެނގެ އެވެ.\nދިވެހި ރާއްޖޭގައި ދީނީ ހިޔާލުތަފާތުވާ މީހުނާއެކު އެއްމުޖުތަމައުއެއްގައި އުޅެން ޖެހޭނެ ވާހަކަ އެ ދެއްކެވީ ފަހަރުގައި ހުޅަނގުގެ ޑިމޮކްރަސީ ދަަންނަ އަދި ހުޅަނގު ބޭނުންވާ ގޮތަކީ އެއީ ކަމަށްވާތީ ކަމަށް ވެދާނެ އެވެ. ނަމަވެސް ދިވެހި ރާއްޖޭގެ ގާނޫނު އަސާސީން އެކަމަށް ތަނެއް ނުދެ އެވެ. ދިވެހިން އެ ފުރުސަތު ދޭކަށް ބޭނުމެއް ނުވެއެވެ.\nދިވެހި ދައުލަތުގެ ދީނަކީ އިސްލާމް ދީނެވެ، ދިވެެއްސަކަށް ވެވޭނީ އިސްލާމްދީން ގަބޫލު ކޮށްގެން ހުންނަ މުސްލިމަކަށެވެ. މަޖިލީހުގެ ކިތަންމެ ވަރުގަދަ މެޖޯރިޓީއެއް އޮތަސް އެކަން ބަދަލު ކުރާނެ ގޮތެއް މަޖިލިސް ރައީސަކަށް ނުހޯއްދެވޭނެ އެވެ. ދިވެހި ރައްޔިތުން އެހެންވިޔަ ނުދޭނެތީ އެވެ.\nއެމްޑީއެންއާމެދު ސަރުކާރުން އަޅައިގެން އުޅެނީ އަދި ވަރަށް ކުޑަ ފިޔަވަޅެކެވެ. އެ ފިޔަވަޅު އެޅުމުން ޕާޓީގެ ގައުމީ މަޖިލިސް އެއްކުރައްވައި އެކަން ކުށްވެރިކުރަން ކެރިވަޑައިގެންނެވި އިރު، އެ ރިޕޯޓަކީ އެ ޖަމާއަތަކީ މާދަމާ ވެސް ވޯޓު ހޯދަން އެދި، ދާންތިބި ދިވެހި ރައްޔިތުން ކުށްވެރިކޮށްކޮށްފައިވާ ކަމެއްކަން އެމަނިކުފާނު ހަނދުމަފުޅު ނެތެވެ.\nއެޅުއްވި އެ ފިޔަވަޅަކީ ފަހަރުގައި ބޭރު ދުނިޔޭގެ ރުހުން ހޯދަން ކުރެއްވި ކަމަކަށް ވީ ނަމަވެސް، އެއިން އެމަނިކުފާނުގެ ޕޮޕިއުލާރިޓީ ދަށްވެ، މުޅިރާއްޖޭގެ އަގު ވެއްޓެމުން ދާނެ އެވެ.\nރައީސް ނަޝީދާއި ޖެހޭ ހިސާބުން އެމްޑީޕީވެސް ނުކުޅެދޭ ހާލަތަކަށް ވެއްޓެ އެވެ. އޭގެ އެއް މިސާލަކީ މަޖިލީހުގަ އާއި ސޯޝަލް މީޑިއާގައި އެމްޑީއެން ކުށްވެރިކޮށް، އެ ޖަމާތް އުވާލަން ގޮވި މެންބަރުންނަށް، ރައީސް ނަޝީދު އިންނެވި ގައުމީ މަޖިލީހުގައި އެ ޖަމިއްޔާގެ އަމަލު ސަރީހަކޮށް، ކުށްވެރިކުރަން ނުކެރުމެވެ. އަދި އެ ޖަމިއްޔާއަށް ފިޔަަވަޅު އެޅުން ކުށްވެރި ކުރުމެވެ.\nކޮންމެވެސް ސަބަބަކާހެދި އެހުރިހާ މެމްބަރުންނަށް ރައީސް ނަޝީދު ވިދާޅުވާ ގޮތަކަށް ކަން ކުރަން މަޖުބޫރު ވަނީ އެވެ. ރައީސް ނަޝީދުގެ ރުހުން އެކަމުގައި ލިބުނު ކަމުގައިވީ ނަމަވެސް، ވޯޓުދީ ހޮވައިދިން ރައްޔިތުންނަށް ފެނިގެން އެ ދިޔައީ އެއިން ކޮންމެ މީހެއްގެ ދެ ސިފަ އެވެ. ރައްޔިތުންގެ މަޖިލީހުގައި ކުށްވެރި ކުރި ކުރުން ގައުމީ މަޖިލީހުގައި ތަކުރާރު ކުރަން ނުކެރުނީ އެވެ. އޭގެ ސަބަބުން ރައްޔިތުންގެ ކުރިމަތީގައި މެންބަރުގެ އަގުވެއްޓުނީ އެވެ.\nއެމްޑީޕީ ރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު + ދީނަށް ފުރައްސާރަ ކުރުން މޯޑިވިއަން ޑިމޮކްރަސީ ނެޓްވޯކް ޝަހިންދާ އިސްމާއީލް\nބަޔާން ނެރުނީ ގައުމީ މަޖިިލީހުގައި މަޝްވަރާކޮށްފައި: އެމްޑީޕީ\nސަރުކާރުގެ ކަރުގައި ޖެހުނު ކައްޓެއް!\nޖަމިއްޔާތައް އުވާލަން ތަރުހީބެއް ނުދެން: އެމްޑީޕީ\nދެ ރައީސުންގެ ރޭސް ބާރަށް ކުރިޔަށް!\nމުވައްޒަފަކު ބިރުވެރި ހާލަތަށް: ސަލާމާތްވާން ފުންމާލީ މޫދަށް\nއަލީގެ މައްސަލައަށް އައްޔެއް!


China in Raajje aa gulhigen masakkaiy kurumuge ummeedhu gai! | ThePress\n26 October 2021, 19:40\nރައީސް މުހައްމަދު ނަޝީދާއި ޗައިނާ ސަފީރު ވަން ލިޒިން\nޗައިނާ ސަރުކާރުން ރާއްޖެއަށް ކަނޑައަޅާފައި ހުންނަވާ ސަފީރު ވެން ލިޒިން، ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ އަރިހަށް އިހްތިރާމުގެ ޒިޔާރަތެއް ކުރައްވައިފިއެވެ.\nމި ޒިޔާރަތަށް ފަހު ވެން ލިޒިން ކުރެއްވި ޓްވީޓެއްގައި ވިދާޅުވީ، ރައީސް ނަޝީދާ ބައްދަލު ކުރެއްވުނީތީ އެކަމާ އުފާ ކުރައްވާ ކަމަށެވެ. އަދި ރައްޖެއާއި ޗައިނާއާ ދެމެދުގައި ވާ ގުޅުން އިތުރަށް ބަދަހި ކުރުމަށް މަސައްކަތް ކުރެއްވުމަށް އުންމީދު ކުރައްވާ ކަމަށް ވެން ލިޒިން ވިދާޅުވިއެވެ.\nވެން ލިޒިންގެ ސަފީރު ކަމުގެ ފަތްކޮޅު ރައީސް އިބްރާހިމް މުހައްމަދު ސޯލިހަށް އެރުވީ މިދިޔަ ސެޕްޓެމްބަރު މަހުގެ6ވަނަ ދުވަހުއެވެ. ސަފީރު ކަމަށް، ވެން ލިޖިން ހަމަޖެއްސީ ކުރިން އެ މަގާމުގައި ހުންނެވި ޖަންގް ލިޖޮންގެ ދައުރު ހަމަވުމުންނެވެ.\nސަފީރުގެ މަގާމާ ހަވާލުވެވަޑައިގަތުމަށް ފަހު ވަން ލިޒިން ވަނީ ރައީސް ނަޝީދާ ވާޗުއަލްކޮށް މިދިޔަ ސެޕްޓެމްބަރު މަހު 21 ވަނަ ދުވަހުވެސް ބައްދަލު ކުރައްވާފައެވެ.\nރާއްޖެ އާއި ޗައިނާއާ ދެމެދު ހާރިޖީ ގުޅުން ގާއިމުކުރިތާ އަންނަ އަހަރަށް 50 އަހަރު ފުރޭ އިރު ކުރިއެކޭ އެއްފަދައިން ޗައިނާއާއި ރާއްޖެއާ ދެމެދު އޮތް ގުޅުން ވަރުގަދަކޮށް ދެމެހެއްޓުމަށް މަސައްކަތް ކުރައްވާނެ ކަމަށް ރައީސް އިބްރާހިމް މުހައްމަދު ސޯލިހް ވަނީ ވިދާޅުވެފައެވެ.\nމިހާރުވެސް ރާއްޖެއަށް ޗައިނާއިން ވަނީ އެހީގެ ގޮތުގައި ގިނަ ކަންކަން ކޮށް ދީފައެވެ. އެ ގޮތުން ކޮވިޑްގެ މި ހާލަތުގައި ރާއްޖެއަށް ސިނޯފާމްގެ 700،000 ޑޯޒް ވެކްސިން ވެސް އެ ގައުމުން ވަނީ ހަދިޔާ ކޮށްފައެވެ.\nހަބަރު ރައްޔިތުންގެ މަޖިލިސް ރާއްޖެއާއި ޗައިނާގެ ގުޅުން މުހައްމަދު ނަޝީދު ޗައިނާ ސަފީރު


ބައްޕަ ވަޒީފާގައި މަޝްޣޫލުވެ، މަންމަ ބާޒާރުމަތީގައި…. – Ilm\nބައްޕަ ވަޒީފާގައި މަޝްޣޫލުވެ، މަންމަ ބާޒާރުމަތީގައި….\nދަރިންމައިންބައިޙްސާސް ވާ އަދަބެކެވެ.\nދަރިން ތަރުބިއްޔަތު ކުރުމަކީ ކޮންމެ މަންމައަކާއި ކޮންމެ މަންމައެއްގެ ޙަޔާތުގެ އެންމެ މުހިއްމު އެއް މަސްއޫލިއްޔަތެވެ. އެހެންނަމަވެސް މިއަދު އަޅުގަނޑުމެންގެ ތެރޭގައި މައިންބަފައިން އެބައިމީހުންގެ ޙަޔާތުގެ މުހިއްމު ކަންތައްތަކުގެ ލިސްޓު ހަދާލާއިރު، އެއިގެ އެންމެ ފަހަތުގައި ހިމަނާލަނީ ދަރިން ތަރުބިއްޔަތު ކުރުމެވެ.\nގޭގެ ކަންތައް ބެލެހެއްޓުމަށާއި އަނބި ދަރިންގެ ޚަރަދު ބެލެހެއްޓުމަށް ބައްޕަ ވަޒީފާ އަދާކުރެވެ. ރެއާއި ދުވާލު ހަތަރުދަމު ދުނިޔޭގެ މުދަލުގެ ފަހަތުގައި ބައްޕަ އުޅެނީއެވެ. ހަމަ އެއާއެކު މަންމަވެސް ބައްޕަގެ މަސައްކަތުގައި އެހީވުމުގެ ނިޔަތުގައި ވަޒީފާތައް އަދާކުރަނީއެވެ. ބާޒާރުމަތީގެ ފިހާރަތަކާއި އަމިއްލަ ނުވަތަ ސަރުކާރު އޮފީސް ތަކުގައެވެ. ޙަލާލެއް ޙަރާމެއް ބެލުމެއް ނެތި ދުނިޔެ އެއްކުރަމުން ދަނީއެވެ. މިގޮތަށް ދުނިޔަވީ ބިޒީކަމުގައި އުޅުމުގައި، އެބައިމީހުންގެ ހިތާއި ލޮލުގެ ފިނިކަން ކަމުގައިވާ ދަރިންގެ ތަރުބިއްޔަތާމެދު ވިސްނާލާނެ ފުރުޞަތެއް ނެތެވެ. ދަރިންނަށް ކޮށްދޭން ޖެހޭ ކަންތައް ތަކުގެ ތެރެއިން، ނުވަތަ ދަރިންގެ ޙައްޤު ތަކުގެ ތެރެއިން އެބައިމީހުން ހަނދާން ހުންނަނީ ހަމައެކަނި ދަރިންގެ ކެއިން ބުއިމާއި އަންނައުނާއި ބަލިވެއްޖެނަމަ އަޅާލުމެވެ. މިކަމުގައި ނަޢަމްސޫފިތަކާ އެއް ހަމައެއްގައި ވެއެވެ. ސަބަބަކީ އެތަކެތިވެސް އެތަކެތީގެ ދަރިންނަށް ކާއެތި ހޯދައިދޭން މަސައްކަތް ކުރެއެވެ. އަދި ބަލިވެއްޖެނަމަ އެއަށް އޯގާތެރިވެއެވެ.\nދެން އެ ނިކަމެތި ދަރިއެވެ. ފަހެ އޭނާ ވެގެންދަނީ ގެއްލިގެންދާ އަމާނާތަކަށެވެ. އަދި ބަލަހައްޓަންޖެހޭ ފަރާތުން އިހުމާލުވެވޭ މީހަކަށެވެ. އެއިގެ ސަބަބުން މުޖުތަމަޢުގައި ޖެހޭ ކޮންމެ ވައިރޯޅިއެއް ގެންދާ ދިމާއަކަށް ދެއެވެ. ނުބައި ފިކުރުތަކުގެ ޝިކާރައަކަށްވެދެއެވެ. ބައެއް ފަހަރު ގޭގައި ގެންގުޅޭ ނޯކަރުމީހާގެ ތަރުބިއްޔަތުގައި ހިމެނިގެން ދެއެވެ. އަނެއްބައިފަހަރު މަގުމަތީގައްޔާއި ގޯޅިގޯޅި ކަންމަތީގެ މީހުންގެ ތަރުބިއްޔަތުން ތަރުބިއްޔަތު ލިބިގަނެއެވެ. އަދި އޭގެ ސަބަބުން ޙަޔާތް ބައްޓަން ކުރުމަށް އަލިކުރާނެ ދަންމަރަކީ ފަސާދަވެފައިވާ އަޚްލާޤެއް ކަމުގައި ބެލެވެއެވެ.\nހިތާމައާއެކު ފާހަގަ ކުރަންޖެހެނީ މިއަދު އަޅުގަނޑުމެންގެ ދަރިންގެ ތެރެއިން ގިނަ ދަރިންނަށް ނަމާދުގެ ބަންގި އަޑުއިވުނަސް އެއީ މާބޮޑު ކަމަކަށް ނުވާކަމެވެ. އެއީ ތިމަންނައާ މުޚާޠަބު ކުރެވޭ އެއްޗެކޭ ހީ ނުވާކަމެވެ. އެއީ ކާފައާއި ކާފަގެ ރައްޓެހިން ދާންޖެހޭ ތަނެއްކަމުގައި ޤަބޫލު ކުރެވޭ ކަމެވެ. ހަމައެކަނި ހުކުރު ދުވަހު ނުވަތަ ހަމައެކަނި ޢީދު ދުވަހު ނޫނީ މިސްކިތުގެ އޮޅިގަނޑު ގިރާކޮށް މިސްކިތުގައި ތިބޭ ނަމާދުކުރާ މީހުން ނުފެންނަ ކަމެވެ. ކިރިޔާވެސް މިސްކިތް ފެންނަނަމަ ފެންނަނީ ރަމަޟާން މަހުގައެވެ.\nކަން މިހެން ހުރިއިރު ޙަލާލާއި ޙަރާމް ވަކިކޮށް ދެނެގަތުމުގެ ޙާލަތު ހުންނާނެ ގޮތް ވިސްނާލެވެއެވެ.\nލޮބުވެތި މައިންނޭވެ! ލޮބުވެތި ބަފައިންނޭވެ! ތިޔަ ބޭފުޅުންނާ ޙަވާލުވެފައިވާ ޒިންމާއާމެދު ފަރުވާ ކުޑަ ނުކުރައްވާށެވެ. އެއްވެސް ޙާލެއްގައި އަންހެނުން ވަޒީފާތަކަށް ދިޔުމަކީ ޙަރާމްކަމެކޭ ދަންނަވަނީއެއް ނޫނެވެ. އިސްލާމީ ޙުދޫދުގެ ތެރޭގައި ކުރެވޭނަމަ އެއީ ހުއްދަކަމެއް ކަމުގައި ޤަބޫލުކުރަމެވެ. އެހެން ނަމަވެސް، މައިންނަކީ ދަރިން ތަރުބިއްޔަތު ކުރުމުގައި އެންމެ ނުފޫޒު ގަދަ ފަރާތެވެ. މުޖުތަމަޢުގެ ޖީލު ތަރުބިއްޔަތު ކުރުމުގައި އެންމެ ފުރިހަމަ ޒިންމާއެއް އަދާކުރެވޭނެ ފަރާތަކީ އެއީއެވެ. މަންމަގެ އުނގުން ލިބޭ ތަރުބިއްޔަތަކީ ދަރިންގެ މުސްތަޤްބަލް ބިނާކުރާ ކަންތައްތަކެވެ.\nލޮބުވެތި މައިންނޭވެ! ލޮބުވެތި ބަފައިންނޭވެ! ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރައްވާފައިވެއެވެ. “إِذَا مَاتَ ابْنُ آدَمَ انْقَطَعَ عَمَلُهُ إِلاَّ مِنْ ثَلَاثٍ صَدَقَةٍ جَارِيَةٍ أَوْ عِلْمٍ يُنْتَفَعُ بِهِ أَوْ وَلَدٍ صَالِحٍ يَدْعُوْ لَهُ “ މާނައީ: ” އާދަމުގެ ދަރިޔާ މަރުވުމަށްފަހު ތިންކަމަކުން މެނުވީ އޭނާގެ ޢަމަލުތައް ކެނޑިގެން ދެއެވެ. (އެއީ) ދެމިގެންވާ ޞަދަޤާތެކެވެ. ނުވަތަ އެޢިލްމެއްގެ ސަބަބުން (އޭނާއަށާއި އެހެން މީހުންނަށް) ފައިދާކުރަނިވި ޢިލްމެވެ. ނުވަތަ އޭނާއަށްޓަކައި ދުޢާކުރާނެ ޞާލިހު ދަރިއެކެވެ.”\nއެހެންކަމުން ތިބާގެ ދަރިއަކީ މާދަމާ ތިބާ މަރުވުމަށްފަހު ތިބާއަށް ހެޔޮ ދުޢާ ކޮށްދެވޭ ފެންވަރުގެ، ޞާލިޙު ދަރިއެއް ކަމުގައި ހެއްދެވުމަށް މަސައްކަތް ކުރައްވާށެވެ. އަޅުގަނޑުމެންނަށް އޮތީ މަސައްކަތް ކުރުމެވެ. ތައުފީޤް ދެއްވާނީ ﷲ އެވެ.


Dhanduverikan Kuraane Bin Ehme Gina Meehakee Bill Gates - Vaguthu\nއެމެރިކާގައި ދަނޑުވެރިކަން ކުރާނެ އެންމެ ގިނަ ދަނޑުބިން އޮތް މީހަކީ މައިކްރޯސޮފްޓްގެ ވެރިޔާ، އަދި މިހާރު ވެސް ދުނިޔޭގެ ހަތަރު ވަނަ އަށް އެންމެ މުއްސަނދި މީހާގެ މަގާމުގައި ހުރި ބިލް ގޭޓްސް ކަމަށް ރަސްމީ ލިޔެކިޔުންތަކުން ދައްކައިފިއެވެ.\n"ލޭންޑް ރިޕޯޓް" ގައި ބުނެފައިވާ ގޮތުގައި ބިލް ގޭޓްސް އަތުގައި 242000 އޭކަރުގެ ދަނޑުބިން އެބައޮތެވެ. އެހެންކަމުން އޭނާ ވެފައި ވަނީ އަމިއްލަ މީހަކަށް އެމެރިކާގައި އެންމެ ދަނޑުބިން ގިނަ މީހާއަށެވެ.\nމިލްކިއްޔާތުގައި 121 ބިލިއަން އެމެރިކާ ޑޮލަރު ހުރި ގޭޓްސްގެ ބިންތައް އެމެރިކާގެ 18 ސްޓޭޓެއްގައި އެބައޮތެވެ. އޭގެތެރެއިން އެންމެ ބޮޑު ބިމެއް އޮތީ ލޫސިއާނާގައެވެ. އެބިމުގެ ބޮޑުމިން 69071 އޭކަރަށް އަރައެވެ. އަލަސްކާގައި 47927 އޭކަރުގެ ބިމެއް އޮތްއިރު ނެބްރަސްކާގައި 20588 އޭކަރުގެ ބިމެއް އެބައޮތެވެ.\nގޭޓްސްގެ ބައެއް ދަނޑުބިންތައް މެނޭޖް ކުރުމުގެ މަސައްކަތް ކަސްކާޑް އިންވެސްޓްމަންޓް ކިޔާ ކުންފުންޏަކާއި ހަވާލުކޮށްފައި ވާއިރު ބައެއް ބިންތައް އެއްވެސް ފަރާތަކާއި ހަވާލުނުކޮށް ގޭޓްސް އަމިއްލައަށް ވެސް މެނޭޖް ކުރެއެވެ.\nދަނޑުވެރިކަން ކުރުމުގައި ގޭޓްސްގެ ނަން މަޝްހޫރު ނޫން ނަމަވެސް ގޭޓްސް އާއި އޭނާގެ އަނބިމީހާ މެލިންޑާ އަކީ ހާއްސަކޮށް އެފްރިކާ ސަރަހައްދުގައި ދަނޑުވެރިކަން ކުރިއަރުވަން ވަރަށް ބޮޑަށް މަސައްކަތް ކުރައްވާ ދެބޭފުޅުންނެވެ. 2017 ވަނަ އަހަރު ދެކަނބަލުންގެ ޖަމިއްޔާ އިން ވަނީ އޭޝިއާ އާއި އެފްރިކާ ސަރަހައްދުގެ ދަނޑުވެރިންނަށް ފައިދާ ހުރި ކަންކަން ކުރުމުގެ ދިރާސާތަކަށް އެކަނިވެސް 300 މިލިއަން ޑޮލަރު ހަދިޔާ ކޮށްފައެވެ. މީގެ އިތުރުން ކުކުޅު ބިސް އުފައްދަން އޭނާ 40 މިލިއަން ޑޮލަރުގެ އެހީއެއް ކުރިން ވެފައިވެއެވެ.\nޖެނުއަރީ 17, 2021 06:53\nރާއްޖޭގަ ބިން އެއްމެގިނައީ ގާސިމުގެ...ފައިސާ އެއްމެގިނައީ ޗަންޕާގެ...އަހަރެމެންނަ ހިންދިރުވާލެވޭނީ....އެއްމެ ބިމަކަށް ފައިސާދައްކަން ޖެހުނަސް ގާސިމުގެ ހަށިގަނޑުން ފުރާނަ ނުކުމެދާނެ ހިތްހުއްޓިގެން..ހުރިހާ ދިވެހިންގެ ހައްގުތައް ގުރުބާންކޮއްދީގެން މުއްސަދިކޮއްދީ ފަ ގާސިމު ބަހައްޓަންޖެހެނީ...ބިލްގޭޓްސް ވިއްޔާ އަމިއްލަ މަސައްކަތުންތާ ތަނަވަސްކަންހޯދީ..ދިވެހިންނަ ނާށިގަޑު ގާސިމަ ކާށިގަޑު..\nޖެނުއަރީ 17, 2021 15:24\nބިލްގޭޓްސް ކީއްކުރާ ކުކުޅު ބިހެއް؟ ވިސްނާ. ޥެކްސިން އުފައްދަން ކުކުޅު ބިހުގެ ގޮބޮޅި ބޭނުންވޭ. މުޅިންވެސް ވިޔަފާރި\nފެބުރުއަރީ 28, 2021 19:19\nއޭގަ އޮތީ ބިލް ގޭޓސް ކުކުޅުގެންގުޅޭވާހަކަތަ